title: Luettelo digimoneista D–G

text: Gazimon on Rookie-tason eläindigimon, joka muistuttaa jäniksen ja kissan risteytystä. Gazimonin hyökkäyksiä ovat Paralyze Breath ja Pitfall. "Digimon Adventuressa" kaksi Gazimoneja nähtiin Etemonin palvelijoina. Gazimonit pitivät Etemonin lauluista ja avustivat häntä eri tehtävissä. Etemonin silminnähden tuhouduttua MetalGreymonin toimesta Gazimonit suunnittelivat kostavansa lapsille, mutta päättivät olla tekemättä mitään, koska he eivät oikeastaan pitäneet Etemonista. Myöhemmin Gazimonit menettivät muistinsa syötyään unohduksen sieniä. Myöhemmin takaumassa kolme Gazimonia kulkivat loukkaantuneen Wizardmonin ohi, mutta eivät auttaneet häntä. Saejassa "Digimon Zero Two" Gazimonin nähtiin pakenevan Digimonkeisarin Pimeää Rengasta, mutta hän joutui renkaan vangitsemaksi. Gazimoneja nähtiin myöhemmin RedVegiemonin ja Vegiemonien vankina. Gazimon nähtiin myöhemmin ranskalaistytön digimonkumppanina ja lopputaistelussa BelialVamdemonia vastaan. Gazimon nähtiin myös Kenin takaumassa. Sarjassa "Digimon Tamers" Gazimon oli yksi IceDevimonin uhreista. "Digimon Frontierissa" Gazimoneja nähtiin Ennustajakylässä ja Autumn Leaf Fairilla ja Liekkikylän asukkaina. Gazimon voi kehittyä Devidramoniksi "Digimon Masters" -pelissä. "Digimon Adventure tri." -elokuvasarjan viidennessä osassa "Coexistence" useita Gazimoneja näkyi Digimaailmassa Meicoomonin levittämälle tartunnalle altistuneina.


title: Luettelo digimoneista D–G

text: Gekomon on Digimon-hahmo. Gekomon on Champion-tason sammakkodigimon. Gekomon on väriltään vihreä ja sillä on keltainen torvi kaulassaan ja punainen torvimainen kieli, jossa on kolme reikää kärjessä. Gekomon on pienestä koostaan huolimatta tarvittaessa kovakin vastustaja. Gekomonin hyökkäyksiä ovat Symphony Crusher, Noisy Echo ja Tongue Attack. "Digimon Adventuressa" lukemattomia Gekomoneja ja Otamamoneja nähtiin ShogunGekomonin linnassa. PicoDevimon oli sanonut Gekomoneille että Mimi on ainoa, joka voi äänellään herättää ShogunGekomonin tämän unesta. Mimi korotettiin prinsessaksi mutta huolimatta Gekomonien pyynnöistä Mimi ei laulanut tarpeeksi kauan jotta ShogunGekomon olisi herännyt. Lopulta Mimi suostui laulamaan tarpeeksi kauan jolloin ShogunGekomon heräsi. Myöhemmin Gekomonit ja Otamamonit avustivat lapsia taistelussa Piamonia vastaan. Sarjassa "Digimon Zero Two" samaiset Gekomonit joutuivat digimonkeisarin pahan renkaan vaikutuksen alaiseksi mutta lapset vapauttivat heidät. Gekomoneja nähtiin lopputaistelussa BelialVamdemonia vastaan.


title: Luettelo digimoneista D–G

text: "Digimon Tamersissa" Gekomon oli yksi niistä digimoneista jotka halusivat Rikan kouluttajakseen. Gekomon oli myös yksi IceDevimonin uhreista. Myöhemmin Orochimon orjuutti lauman Gekomoneja valmistamaan hänelle sakea kunnes lapset tuhosivat Orochimonin. Gekomon ja Otamamon katsoivat kun Calumon pakeni Doggymonia. "Digimon Frontierissa" juopunut Gekomon nähtiin Ennustajakylässä ja muutama Autumn Leaf Fairilla ja Trailmonien kilpailussa. Yksi Gekomoneista joutui myös IceDevimonin uhriksi. "Digimon Data Squadissa" Gekomon nähtiin areenalla Holy Capitalilla ja staasitilassa lasiputkessa. Ennen sarjan tapahtumia Yushima ja Kamemon tuhosivat muutamia Gekomoneja ihmisten maailmassa. Digimon Fusionissa Gekomoneja nähtiin Sweet Zonen asukkaina. Myöhemmin Bagramon rankaisi Laylamonia asettamalla tämän sielun väliaikaisesti Gekomonin ruumiiseen.


title: Luettelo digimoneista D–G

text: Generamon on Ultimate-tason digimon, joka muistuttaa kenraalia. Generamonin hyökkäys on Nova Slash. Generamon esiintyi helmikuun 2000 Digimon Web Dot-art Contest-kilpailussa, jossa se sijoittui toiseksi.


title: Luettelo digimoneista D–G

text: GeoGreymon on Champion-tason Digimon-hahmo "Digimon Data Squadissa". GeoGreymon on Agumonin toinen kehitysmuoto ja sitä on muotoiltu uudelleen. Lihakset ovat isompia ja raidat rintakehän kohdalta on poistettu. GeoGreymon on huomattavasti Greymonia isompi ja sille on laitettu piikkejä. Agumon kehittyy DNA-latauksessa GeoGreymoniksi. GeoGreymonin hyökkäyksiä ovat Mega Flame, Mega Burst, Horn Impulse, Mega Shot, Mega Roar ja Mega Volcano. GeoGreymon voi kehittyä RizeGreymoniksi.


title: Luettelo digimoneista D–G

text: Geremon on Champion-tason limadigimon. Geremon muistuttaa keltaisenväristä Numemonia. Geremonin hyökkäyksiä ovat Hyper Stink, Poop Throw, Continuous Poop Throw ja Poop. Geremon on esiintynyt Digimon World, Digimon World 3, Digimon World Dawn and Dusk, , ja Digimon World -next 0rder--peleissä.


title: Luettelo digimoneista D–G

text: Gesomon on Champion-tason merieläindigimon. Gesomon muistuttaa valkoista jättiläiskalmaria. Gesomonin hyökkäyksiä ovat Coral Crusher ja Deadly Shade. Gesomonista on olemassa myös X-Antibodyversio. "Digimon Adventuressa" Gesomon ilmestyi ihmisten maailmaan Vamdemonin apulaisena etsimään kahdeksatta valittua lasta. Gesomon hyökkäsi Joun kimppuun mutta Ikkakumon tuhosi Gesomonin. Sarjassa "Digimon Zero Two" Gesomon yhdessä Ebidramonin ja Shellmonin kanssa ilmestyivät joulupäivänä Australiaan ja taistelivat Derek-nimistä valittua lasta vastaan. Ikkakumon, Crabmon ja Armadillomon ajoivat heidät pois ja lähettivät takaisin Digimaailmaan. "Digimon Tamersissa" Gesomon nähtiin repeämässä taivaalla Vikaralmonin hyökättyä kaupunkiin. "Digimon Frontierissa" Gesomon oli yksi IceDevimonin uhreista menneisyydessä. Gesomon voi kehittyä MarineDevimoniksi.


title: Luettelo digimoneista D–G

text: Ghoulmon (jap. Deathmon) on Mega-tason demonilordidigimon, jonka englanninkielinen nimi tulee Ghoulista ja japaninkielinen nimi Samaelista. Ghoulmon voi syntyä kun Megadramon ja Treemon DNA-Digivoituvat keskenään. Ghoulmon muistuttaa yksisilmäistä harmaata olentoa, jolla on oranssinpunaiset siivet ja musta pääsuojus ja silmät käsissään. Ghoulmon oli kerran enkelidigimon, mutta joutui Dark Areaan ja muuttui pahaksi. Ghoulmon avustaa Barbamonia saamaan mega-tason digimoneja lankeamaan pahaksi. Ghoulmonin hyökkäyksiä ovat Death Arrow ja Explosion Eye. Ghoulmon esiintyy Digimon Adventure V-Tamer 01-mangassa ja Digimon World Data Squad, Digimon World 3, Digimon World DS ja Digimon World Dawn and Dusk -peleissä. Ghoulmonista on olemassa myös musta versio BlackGhoulmon.


title: Luettelo digimoneista D–G

text: Gigadramon on Ultimate-tason Androididigimon, joka muistuttaa lentävää konemaista lohikäärmettä, jolla on metalliset siivet. Gigadramonin hyökkäyksiä ovat Genocide Gear, Guilty Claw, Guilty Wind ja Gigabyte Wing. "Digimon Adventuressa" Gigadramon nähtiin Mugendramonin hallitsemassa kaupungissa. "Digimon Frontierissa" Ophanimon kertoi Gigadramonin olleen mukana Cherubimonin joukoissa, jotka hyökkäsivät Seraphimonin linnaan. "Digimon Fusionissa" Gigadramoneja nähtiin Dorbickmonin armeijassa Dragon Landilla.


title: Luettelo digimoneista D–G

text: GigaSeadramon on mega-tason androididigimon. GigaSeadramon omaa X-Antibodyn ja muistuttaa MetalSeadramonia, mutta on enemmän konemainen. GigaSeadramonin hyökkäyksiä ovat Giga Sea Destroyer ja Sky Wave. GigaSeadramon on esiintynyt peleissä "Digimon D-Cyber", "Digimon World DS", "Digimon World Dawn/Dusk", "" ja "Digimon Masters".


title: Luettelo digimoneista D–G

text: Gigasmon on Hybrid-tason mineraalidigimon. Gigasmon voi syntyä Grumblemonista Maan petohengen avulla. Gigasmon muistuttaa isokokoista olentoa, jolla on suuret kädet ja nenä. Gigasmonin hyökkäyksiä ovat Hurricane Bomber ja Tectonic Slam. Gigasmon pystyy myös tekemään Nega Cave yhteishyökkäyksen Duskmonin kanssa. "Digimon Frontier"issa Grumblemon muuttui Gigasmoniksi Maan petohengen avulla. Gigasmon onnistuu kukistamaan taistelussa KendoGarurumonin ja onnistui varastamaan Valon, Jään ja Tuulen henget kunnes BurningGreymon onnistui kukistamaan Gigasmonin.


title: Luettelo digimoneista D–G

text: Gigimon on In-Traning-tason digimon, joka on kehittynyt Jyarimonista. Gigimon muistuttaa pientä punaista lohikäärmemäistä olentoa, jolla on musta hännänpää. Gigimonin hyökkäys on Hot Bite. "Digimon Tamersissa" Guilmon dedigivoitui Gigimoniksi ennen palaamistaan Digimaailmaan.


title: Luettelo digimoneista D–G

text: Ginkakumon on Champion-tason örkkidigimon. Ginkakumon muistuttaa örkin ja ihmisen risteytystä, jolla on musta viitta, haarniska, sarvi otsassaan ja peiliä muistuttava rintapanssari. Ginkakumon kantaa myös selässään Crimson Calabash nimistä juomapulloa. Ginkakumonin hyökkäyksiä ovat Ogre's Fire Shot, Counterattack Fire Shot, Ginkaku Rush ja Gold and Silver Thunder Attack. Ginkakumon on esiintynyt Digimon-korttipelissä. Ginkakumonin sisar on Kinkakumon.


title: Luettelo digimoneista D–G

text: Ginryumon on Champion-tason lohikäärmedigimon. Ginryumon muistuttaa isokokoista Ryudamonia, jolla on samuraityylinen musta panssarointi. Ginryumon omaa myös X-Antibodyn. Ginryumonin hyökkäyksiä ovat Metal Armor Blade ja Battle Rod Break. Ginryumon on esiintynyt -pelissä. Ginryumon kehittyy Ryudamonista ja voi kehittyä Hisyaryumoniksi.


title: Luettelo digimoneista D–G

text: Giromon on Ultimate-tason konedigimon. Giromon muistuttaa sinistä merimiinaa, jolla on sarvet ja käsissään moottorisaha ja punainen miinaa muistuttava käsikranaatti. Giromonin hyökkäyksiä ovat Deadly Bomb ja Giro Chainsaw. Sarjassa "Digimon Zero Two" Giromon ilmestyi ihmisten maailmaan yhdessä Mamemon-veljesten kanssa. Giromon taisteli Mamemonien kanssa MetalGreymonia, HolyAngemonia ja Kiwimonia vastaan kunnes MetalGreymonin Giga Destroyer hyökkäys sai Giromonin ja Mamemonit lentämään Seine-jokeen.


title: Luettelo digimoneista D–G

text: Gizamon on Rookie-tason merieläindigimon. Gizamon muistuttaa keltaista olentoa, jolla on selässään neljä piikkiä ja oranssinvärinen karvoitus ja räpylämäiset kynnet käsissään ja jaloissaan. Gizamonin hyökkäyksiä ovat Spiral Edge ja Frog Kick. "Digimon Adventuressa" Gizamoneja nähtiin Vamdemonin joukoissa hyökäten Tokionlahdella kaiken kimppuun. Gizamonit tuhoutuivat kun Vamdemonin lepakot hyökkäsivät heidän kimppuunsa ladatakseen heidän datansa jota tarvittiin VenomVamdemonin syntymiseen. Sarjassa "Digimon Zero Two" Gizamoneja nähtiin Digimaailman jäisellä alueella rakentamassa vankilaa. Digimonkeisari määräsi Gizamonit satuttamaan Gomamonia vastineeksi paremmasta kohtelusta. Tämän jälkeen kaikki Gizamonit joutuivat Pahan Renkaan vaikutuksen alle palkinnoksi. Myöhemmin Gizamon nähtiin australialaisen valitun lapsen digimonkumppanina ja lopputaistelussa BelialVamdemonia vastaan.


title: Luettelo digimoneista D–G

text: "Digimon Tamersissa" Gizamon oli yksi niistä digimoneista, jotka halusivat Rikan kouluttajakseen. Gizamon oli myös yksi IceDevimonin uhreista. "Digimon Frontierissa" Gizamoneja nähtiin Ennustajakylässä. "Digimon Data Squadissa" loukkaantuneita Gizamoneja nähtiin Nyokimonien hoidossa Treemonin metsässä. Myöhemmin Gizamoneja nähtiin Baromonin joukoissa. "Digimon Fusionin" ensimmäisellä kaudella Gizamoneja nähtiin Neptunemonin joukoissa. Myöhemmin "Digimon Fusionin" kolmannella kaudella Gizamon oli myös yksi Airu Suzakin nappaamista digimoneista.


title: Luettelo digimoneista D–G

text: Gizumon on rookie-tason luomusdigimon. Gizumon muistuttaa violettia olentoa, jolla on vihreät lonkerot alaosassaan. Gizumonin hyökkäyksiä ovat PT Laser ja PT Helix ja Gizumon AT-muodossa AT Laser, AT Helix ja AT Hacking ja Gizumon XT-muodossa XT Laser, XT Helix ja XT Hacking. Gizumon voi kehittyä Champion-muotoonsa Gizumon AT:ksi tai Ultimate-muotoonsa Gizumon XT:ksi. "Digimon Data Squadissa" Akihiro Kurata loi Gizumoneja tuhoamaan muita digimoneja. Gizumon halvaannutti laserillaan SaberLeomonin ja kehittyi Gizumon AT-muotoon taistelussa Merukimonia ja DATSin jäseniä vastaan. Gizumon AT kehittyi Gizumon XT-muotoon tuhotakseen Merukimonin mutta Merukimon vahingoitti viimeisillä voimillaan Gizumon XT:tä ja Crowmon tuhosi sen. Myöhemmin toinen Gizumon XT tuhosi ElDradimonin. Kuratan pyyhittyä lasten muistot hän lähetti Gizumonit pitämään lapsia silmällä. Lapset tuhosivat Gizumonit saatuaan muistinsa takaisin. Kuratan kuoltua lapset tuhosivat loputkin Gizumonit lopettaen digimonien massamurhan.


title: Luettelo digimoneista D–G

text: Gladimon on Champion-tason soturidigimon, joka muistuttaa pallomaista ritaria. Gladimonin hyökkäyksiä ovat Wheel Rush ja Sword Dancer. Gladimon on esiintynyt "Digimon Masters" -pelissä. Gladimon voi kehittyä Knightmoniksi.


title: Luettelo digimoneista D–G

text: Goblimon on pieni virustyypin ja Rookie-tason örkkidigimon, joka on myös Ogremonin edellinen muoto. Goblimonin hyökkäyksiä ovat "Goblin Strike", "Goblin Bomb", "Goblin Rush" ja "Boulder Throw". Goblimon on vihreäihoinen örkki, jolla on punainen pystytukka ja karvaiset vaatteet ja kantaa mukanaansa iskunuijaa. Se on hyvin villiluonteinen. Goblimon nähdään ensi kertaa "Digimon Tamersin" toisessa jaksossa, jossa Rika ja Renamon päätyivät taistelemaan sitä vastaan. Calumon muunsi Goblimonin toiseen Champion-muotoonsa, Fugamoniksi. Vaikka Fugamon oli Champion-tasoa, Renamon onnistui kuitenkin tuhoamaan Fugamonin ja lataamaan sen tiedot. "Digimon Frontierissa" Goblimoneja nähdään Snimonin apulaisina. Myöhemmin Goblimoneja nähdään Ennustajakylässä ja Autumn Leaf Fairilla. "Digimon Data Squadissa" Goblimon nähdään Holy Capitalissa, jossa se oli muuttunut Shamanmoniksi. Lapset onnistuivat kuitenkin kukistamaan Shamanmonin. Goblimoneja näyttäytyy myöhemmin Shamanmonien kanssa Yggdrasilin kukistumisen jälkeen. Elokuvassa Ogremon komensi valtavaa Goblimon-laumaa, jotka jahtasivat Rhythm-nimistä tyttöä. Myöhemmin Agumon, Gaomon ja Lalamon taistelivat Goblimoneja vastaan voittaen heidät kaikki. "Digimon Fusionissa" kolme Goblimonia hyökkäsivät Cutemonin kimppuun, mutta Dorulumon kukisti Goblimonit. Goblimonin nimi tulee englannin kielen sanasta goblin, mikä tarkoittaa menninkäistä.


title: Luettelo digimoneista D–G

text: Gokuwmon on Ultimate-tason petodigimon. Gokuwmon muistuttaa apinan ja ihmisen risteytystä, jolla on mustat hanskat ja housut ja Nyoikinkobou niminen sauva aseena. Gokuwmonin hyökkäyksiä ovat Secret Technique: Waking Shadow, Lightning-speed Attack, Super-electrified Lightning Cannon ja Somersault Cloud. Sarjan "Digimon Fusionin" kolmannella kaudella Gokuwmon esiintyi Sanzomonin oppilaana auttaen vangitsemaan Gumdramonin. Gokuwmonin nimi tulee Son Gokūsta.


title: Luettelo digimoneista D–G

text: GoldNumemon on Champion-tason mutanttidigimon. GoldNumemon muistuttaa kullanväristä Numemonia, jolla on enkelimäiset siivet. GoldNumemonin hyökkäyksiä ovat Gold Excrement, Gold-Durian Rush ja Goldonala. GoldNumemon on esiintynyt Digimon World Data Squad, ja -peleissä.


title: Luettelo digimoneista D–G

text: Goldramon on Digimon-hahmo. Goldramon on Mega-tason lohikäärmedigimon ja yksi Neljästä Lohikäärmeestä. Goldramonilla on kullanvärinen ruumis, kuusi siipeä ja Pyhä Sormus toisessa käsivarressaan. Goldramonilla on myös punaisen ja sinisen väriset käsisuojukset joihin on suljettu lohikäärmeet nimeltä Amon ja Umon, jotka edustavat tuhoa ja jälleensyntymistä. Goldramonin hyökkäyksiä ovat Gold Flame ja Good Summon. Goldramon on esiintynyt peleissä "Digimon V-Tamer", "Digimon World Dawn/Dusk" ja "Digital Monsters D-Project".


title: Luettelo digimoneista D–G

text: GoldVeedramon on Armor-tason lohikäärmedigimon. GoldVeedramon syntyy V-monista Kohtalon Digieggin avulla. GoldVeedramon muistuttaa kullanväristä V-Monia, jolla on pitemmät sarvet ja kynnet ja V-kirjain rinnassaan. GoldVeedramonin hyökkäyksiä ovat V-Nova Blast, Cutter Shoot, Cutter Punch ja Gold Vee Head Butt. GoldVeedramon on esiintynyt pelissä.


title: Luettelo digimoneista D–G

text: Golemon (suomenkielisessä versiossa Rockmon) on Champion-tason mineraalidigimon, joka koostuu kokonaan kellertävästä kivestä. Golemonin hyökkäyksiä ovat Sulfur Plume ja Rock Punch ja GolemJijiKamemon-muodossa Tail Thrust Booster. Sarjassa "Digimon Zero Two" Archnemon loi Golemonin Pimeästä Tornista ja lähetti hänet tuhoamaan padon, minkä tuhoutuminen hautaisi kylän veden alle. Lasten digimonit eivät pärjänneet Golemonille Armor-tasoillaan. Daisuken ehdotettua Golemonin tuhoamista Iori kielsi ajatuksen, koska muuten he eivät olisi Keniä parempia. Myöhemmin Stingmonin taistellessa Golemonia vastaan Palmon kertoi lapsille totuuden Golemonista. Yolei kehitti Hawkmonin Aquilamoniksi, joka onnistui tuhoamaan Golemonin. "Digimon Tamersissa" Golemon oli yksi Takaton DigiModify-korteista. "Digimon Frontierissa" Golemoneja nähtiin Grumblemonin palvelijoina. Yksi Golemon hyökkäsi Ennustajakylässä lasten kimppuun, mutta BurningGreymon tuhosi sen. Myöhemmin Seraphimonin kukistuttua Grumblemon lähettää valtavan armeijan Golemoneja lasten kimppuun. Golemonit kukistavat Kumamonin ja Beetlemonin, mutta JP:n löydettyä Whamonin avulla Ukkosen henkensä hän muuntautuu MetalKabuterimoniksi ja kukistaa Golemonit. "Digimon Fusionissa" Golemoneja nähtiin Christopherin armeijassa. Golemon voi yhdistyä MailBirdramonin kanssa hybridimuotoon tai Jijimonin ja Kamemonin kanssa GolemJijiKamemoniksi. "Digimon Adventure tri." -elokuvasarjan viidenneessä osassa "Coexistence" todelliseen maailmaan ilmestyy Golemoneja, jotka ovat monien muiden Digimaailmasta tulleiden digimonien tavoin altistuneet Meicoomonin levittämälle tartunnalle.


title: Luettelo digimoneista D–G

text: Gomamon on Digimon-hahmo. "Digimon Adventuressa" se on Jou Kidon kumppani. Gomamon on Rookie-tason digimon. Se on kehittynyt Pukamonista ja kehittyy Ikkakumoniksi. Gomamonin perushyökkäyksen nimi on "Marching Fishes" ("Marssikalat"). Toinen Gomamonin hyökkäys on Claw Attack. Merieläindigimonina Gomamon onkin kalojen ystävä. Sillä on evämäiset eturaajat ja valkoinen karvapeite violetein kuvioin. Jaksosta 27 lähtien Gomamonin suomenkielinen ääni oli Heljä Heikkinen. "Digimon Frontierissa" Gomamoneja nähtiin Goma Islandin asukkaina, jota ympäröivät suuret vesipyörteet estivät Gomamoneja menemästä kotisaarelleen. Zoen läydettyä Tuulen petohenkensä hän onnistui sammuttamaan pyörteet, jolloin Gomamonit pystyivät palaamaan kotisaarelleen. Myöhemmin Gomamoneja nähtiin Autumn Leaf Fairilla. "Digimon Data Squadissa" Spencer Damon otti kuvia Gomamoneista, kunnes Kurata pelotti Gomamonit veteen Lynxmonin hyökkäyksen aikana. Yksi Gomamoneista kehittyi Ikkakumoniksi ja hyökkäsi ryhmän kimppuun. "Digimon Fusionissa" Gomamon nähtiin Digimon Data Collectionissa jaksossa 24. Myöhemmin Digimon Fusionin kolmannella kaudella mystinen kellokauppias kutsui Joun ja Gomamonin avuksi taistelussa Quartzmonia vastaan. Sarjassa "" Yujin Ozoralla oli Gomamonia muistuttava avaimenperä älypuhelimessaan. Gomamon esiintyi myös "Digimon Adventure V-Tamer 01" -mangassa.


title: Luettelo digimoneista D–G

text: Gomamonin nimi tulee japanin sanasta "gomafuazarashi", joka tarkoittaa erästä "hyljettä".


title: Luettelo digimoneista D–G

text: Gorillamon on Champion-tason petodigimon, jolla on energiatykki oikeassa kädessään. Hänet nähdään "Digimon Adventuressa" ainoastaan jaksossa 38, jossa hänet nähdään valokuvassa riehumassa New Yorkissa. Sarjassa "Digimon Zero Two" amerikkalainen poika nimeltä Michael kertoi Valituille Lapsille nähneensä sen kiipeävän Empire State Buldingia pitkin King Kongin tavoin. Gorillamon oli Digimonkeisarin pahan spiraalin vaikutuksen alaisena. Gorillamon sai ammuttua Digitamamonia iskullaan, mutta Betamonin kehityttyä Seadramoniksi hän veti Gorillamonin veden alle ja Togemon tuhosi pahan spiraalin vapauttaen Gorillamonin. Myöhemmin Gorillamon nähdään vietnamilaistytön digimonkumppanina.


title: Luettelo digimoneista D–G

text: "Digimon Tamersissa" Gorillamon nähdään Terriermonin vastustajana Henryn pelissä. Terriermonin kehityttyä Gargomoniksi hän onnistui kukistamaan Gorillamonin. Myöhemmin Gorillamon ilmestyi ihmisten maailmaan kostaakseen tappionsa. Gorillamonin yritettyä tuhota Henryn Energy Beam -iskullaan, Terriermon ampui Bunny Blast -iskunsa Gorillamonin tykkiin tuhoten tämän. "Digimon Data Squadissa" SaberLeomon kertoi Gotsumonille Gorillamonin olleen yksi 10 vuotta sitten tapahtuneen invaasion uhreista. "Digimon Adventure tri." -elokuvasarjan viidenneessä osassa "Coexistence" todelliseen maailmaan ilmestyy Gorillamoneja, jotka ovat monien muiden Digimaailmasta tulleiden digimonien tavoin altistuneet Meicoomonin levittämälle tartunnalle.


title: Luettelo digimoneista D–G

text: Gotsumon on Rookie-tason kividigimon. Gotsumonin hyökkäyksiä ovat Rock Fist, Crazy Crusher, Hardest Punch ja Earth Shaker. Gotsumon esiintyi ensimmäisen kerran yhdessä Pumpkinmonin kanssa Vamdemonin kätyreinä. He kuitenkin halusivat enemmän pitää hauskaa ja lopulta pettivät Vamdemonin kieltäytymällä hyökkäämästä lasten kimppuun. Tämän seurauksena Vamdemon tuhosi heidät molemmat. Sarjassa "Digimon Zero Two" kolme Gotsumonia joutuvat digimonkeisarin vangiksi, mutta yksi heistä pääsi karkuun ja hälytti lapset apuun, jotka onnistuivat vapauttamaan Gotsumonit. Myöhemmin Gotsumon nähdään meksikolaistytön digimonkumppanina. Jaksossa paljastetaan Gotsumonin voivan kehittyä Monochromoniksi. Gotsumonin oikeana Champion-muotona on kuitenkin fanien keskuudessa pidetty Icemonia. "Digimon Tamersissa" Gotsumon oli yksi IceDevimonin uhreista. "Digimon Frontierissa" Gotsumoneja nähtiin Gotsumonien kylässä, jota Grumblemon terrorisoi. Yksi Gotsumoneista oli arkeologi ja etsi kolmea jalokiveä, joiden avulla Valon Beast Spirit löytyisi. Koji ja Lobomon pelastivat Gotsumonin Gigasmonilta. Gotsumon vie lapset kyläänsä ja löytää viimeisen tarvittavan jalokiven Gigasmonin hyökätessä kylään. Koji muuntautuu Spiritin avulla KendoGarurumoniksi ja on taistelun aikana putoamaisillaan jyrkänteeltä mutta Gotsumon pelastaa hänet. Myöhemmin sama Gotsumon puolustaa lasten kanssa Seraphimonin linnaa Dynasmonilta ja Crusadermonilta. Gotsumon muuntautuu Meteormoniksi ja onnistuu tuhoamaan Knightmonin mutta häviää taistelussa Dynasmonille ja taantuu takaisin Gotsumoniksi. Myöhemmin Gotsumoneja nähtiin kylässä KaratsukiNumemonin vuorella, Ennustajakylässä ja Autumn Leaf Fairilla.


title: Luettelo digimoneista D–G

text: "Digimon Data Squadissa" Gotsumon esiintyy Merukimonin kätyrinä ja on väkivaltaisempi kuin aiemmin sarjassa esiintyneet Gotsumonit. DATSin jäsenten mentyä Digimaailmaan, Gotsumon pommitti heitä kivillä ja vaaransi Treemonin, Nyokimonin ja Peckmonin. Gotsumon lähetti Blossomonin lasten kimppuun, jonka lapset tuhosivat. Gotsumon lähetti Mammothmoneja DATSin kimppuun, jotka lähes hautasivat heidät lumivyöryn alle. Gotsumon yritti haudata DATSin jäsenet luolaan ja luuli onnistuneensa, jonka jälkeen hän vei loput DATSin jäsenet Merukimonin luo. Lasten paettua Gotsumon teki liiton SaberLeomonin kanssa, jonka lapset onnistuivat kukistamaan. Gotsumon lähetti Zudomonin DATSin kimppuun ja heidän tuhottua hänet Gotsumon päätti kohdata lapset itse ja muuntautui Meteormoniksi. Meteormon oli voitolla kunnes RizeGreymon onnistui kukistamaan hänet. Myöhemmin Gotsumon palasi uudelleensyntyneenä mutta muistinsa menettäneenä. Gotsumon kertoi lapsille missä Yggdrasil oli. Royal Knightsien hyökättyä heidän kimppuunsa Kentaurosmon pelasti Gotsumonin ja lapset. "Digimon Fusionissa" Gotsumoneja nähtiin Magma Zonen asukkaina. Myöhemmin Bagramonin korruptoima Gotsumon nähdään Minotarumonina armeijassa, joka hyökkäsi ihmisten maailmaan.


title: Luettelo digimoneista D–G

text: GraceNovamon on Mega-tason Galaksidigimon, joka syntyy kun Apollomon ja Dianamon DNA-Digivoituvat keskenään. GraceNovamon on esiintynyt Digital Monster Ver.20th ja Digimon Pendulum Ver.20th-peleissä. GraceNovamonin nimi tulee Gracesta ja supernovasta.


title: Luettelo digimoneista D–G

text: Grademon on Ultimate-tason ritaridigimon, joka kantaa X-Antibodya. Grademon muistuttaa kultahaarniskaista ritaria, jolla on sininen viitta. Grademonin hyökkäyksiä ovat Cross Blade ja Grade Slash. Grademonista on olemassa myös paha muoto, jossa Grademonin haarniska on mustan värinen. Grademonin paha muoto esiintyi "Digimon Fusionissa" Sword Zonella Tactimonin palvelijana. Shoutmon X4 onnistuu kukistamaan hänet taistelussa. Mikey onnistuu muuttamaan Grademonin hyväksi Code Crownin avulla. Grademon uhrautuu taistelussa Tactimonia vastaan suojellakseen lapsia. Myöhemmin Grademon syntyy uudelleen ja yhdistyy Shoutmonin kanssa Shoutmon X7F Superior Modeen tuhoten MegaDarknessBagramonin. Taistelun jälkeen Grademon palaa Digimaailmaan muiden digimonien kanssa.


title: Luettelo digimoneista D–G

text: GrandisKuwagamon on Mega-tason hyönteisdigimon. GrandisKuwagamon omaa X-Antibodyn ja sillä on neljä siipeä, musta panssari ja pitkät kynnet. GrandisKuwagamonin hyökkäyksiä ovat Grandis Scissors ja Gran Killer. "Digimon Fusionissa" GrandisKuwagamon esiintyi Zamielmonin armeijassa. GrandisKuwagamon yhdistyi Honeybeemonien kanssa GrandisKuwagamon Honeybee modeen. JetMervamon onnistui kuitenkin tuhoamaan hänet.


title: Luettelo digimoneista D–G

text: GranDracmon on fiktiivinen hahmo, joka esiintyy "Digimon World Dawn and Dusk" ja Digimon-korttipelissä. GranDracmon on Mega-tason demonipeto. Hänen nimensä tulee rankankielisestä sanasta "gran", joka tarkoitaa suurta. "Drac" on lyhenne Draculasta.


title: Luettelo digimoneista D–G

text:
GranDracmonia pidetään vampyyrien kuninkaana ja hän, kuten edellisetkin muotonsa kantaa X-Antibodya. Hän on kuolematon ja niin vahva, etteivät edes Seitsemän Suurta Demonilordia pysty kilpailemaan hänen kanssaan. GranDracmonin sanotaan olevan useiden mahtavien ja hyvien digimonien korruption, kuten Lucemonin korruption takana. GranDracmon kuvataan usein aavistuksen verran kentaurin näköisenä digimonina. Hänen lantionsa molemmilla puolilla on hain näköiset päät. Hänen kasvonsa ovat peitetyt. GranDracmon asuu linnassa, Dark Areassa (digimonien helvetissä). Hän on ollut olemassa Dark Arean synnystä lähtien. Hän myös tietää Death X-Evolutionin salaisuudet.
GrandGeneramon on mega-tason digimon, joka syntyy kun kaikki seitsemän Death Generalsia yhdistyvät keskenään. GrandGeneramonilla on Dorbickmonin pää ja rinta, NeoVamdemonin siivet ja vasen käsi, Zamielmonin häntä ja vatsa, Splashmonin tiikerimäinen alempi puolisko, Olegmonin oikea käsi, Gravimonin oikea käsi ja lonkerot olkapäissä ja Apollomonin vasen käsi ja harja. Grand Generamon esiintyi "Digimon Fusionissa" kun AxeKnightmon loi uudelleen kaikki seitsemän Death Generalsia ja yhdisti heidän ruumiit keskenään GrandGeneramoniksi. Myöhemmin kun Apollomon ja Olegmon kääntyivät lasten puolelle GrandGeneramon menetti Olegmonin ja Apollomonin osat muuttuen incomplete modeen. Shoutmon X7 ja Olegmon onnistuivat tuhoamaan GrandGeneramonin Olegmonin uhratessa henkensä.


title: Luettelo digimoneista D–G

text: Grani on erikoistyyppinen digimon sarjassa "Digimon Tamers". Alun perin Arkki, käyttöliittymä, jonka Henryn isän työryhmä oli luonut vuonna 1984. He muunsivat sen ajoneuvoksi, jolla tuoda Digimon-kesyttäjät takaisin. Mutta koska Rob "Dolphin" McCoy käytti sen luomiseksi samaa ohjelmaa kuin digimonien luomiseen, Arkista tulikin digimonien kaltainen olento. Kun kesyttäjät palasivat omaan maailmaansa, Arkin luultiin tuhoutuneen, kunnes Yamaki sai siihen yhteyden.


title: Luettelo digimoneista D–G

text: Jaksossa 47 Daisy loi sille uuden kehon ja Yamaki antoi sille nimen Zero ARMS Grani (Zero ARtificial MonSter Grani) () norjalaisen taruston ritari Sigurdin hevosen mukaan. Gorou "Shibumi" Mizuno lainasi Henryn Digivicea auttaakseen sitä realisoitumaan todelliseen maailmaan. Koska Takato ja Guilmon olivat koko ajan kohdelleet sitä kuin ystävää, se ryhtyi Gallantmonin ratsuksi. Jaksossa 50 se kuitenkin vaurioitui pahasti, mutta ehti siirtää kaikki voimansa Gallantmonille pelastaakseen tämän hengen. Samalla Gallantmon saa kyvyn kehittyä korkeampaan muotoon, Crimson Modeen.GranKuwagamon on Kuwagamonin Mega-muoto. GranKuwagamon muistuttaa valtavaa mustanväristä hyönteistä, jolla on punertavat siivet ja kellertävä rintapanssari. GranKuwagamonin hyökkäyksiä ovat Dimension Scissors ja Catastrophe. GranKuwagamonin kovin kilpailija on HerculesKabuterimon ja kaksikko taistelevat jatkuvasti keskenään. "Digimon Tamersissa" GranKuwagamon oli yksi mega-digimoneista, jotka saapuivat auttamaan taistelussa D-Reaperia vastaan. "Digimon Frontierissa" GranKuwagamon nähtiin Zanbamonin armeijassa. Crusadermon onnistui tuhoamaan GranKuwagamonin taistelussa. "Digimon Fusionissa" Kongoumon kutsuu useita GranKuwagamoneja taistelemaan lapsia vastaan. Lapset kuitenkin onnistuivat tuhoamaan heidät. "Digimon Xros Wars"-mangassa GranKuwagamon nähtiin Jupiter Zonella puolustamassa Bagramonin linnaa. GranKuwagamon voi kehittyä Okuwamonista ja voi kehittyä pidemmälle MegaGranKuwagamoniksi, mikä on jättimäinen GranKuwagamon.


title: Luettelo digimoneista D–G

text: GranLocomon on Locomonin Mega-muoto. GranLocomon muistuttaa sotatyylistä junaa, jolla on piikikäs pyörivä terä edessään ja voimakkaat turbiinit, jotka auttavat häntä kulkemaan huomattavan nopeasti. GranLocomonin hyökkäyksiä ovat Destroyed Crash ja Limited Express Attack. GranLocomon esiintyi lyhyen aikaa elokuvassa "", jossa Parasimon pakotti Locomonin kehittymään GranLocomoniksi. Lasten tuhottua Parasimonit GranLocomon dedigivoitui Locomoniksi ja palasi Digimaailmaan. "Digimon Fusionissa" GranLocomon esiintyy Dust Zonen hallitsijana. GranLocomon orjuutti zonen asukkaat tuomaan hänelle romumetallia vastineena öljystä ja ruoasta. GranLocomon huijaa Pinomonin varastamaan Mikeyn Fusion Loaderin ja toimittamaan sen hänelle. GranLocomon kuitenkin pettää hänet ja yliajaa hänen ja Trailmonien läpi. Hagurumon asettaa Fusion Loaderin GranLocomonin paneeliin mikä saa hänen vauhtinsa kiihtymään entisestään ja GranLocomon ryntää kaupungin läpi aikeenaan paeta alueelta. Pinomon saa kuitenkin pidäteltyä GranLocomonia ja tuhoaa Hagurumonin jolloin Mikey saa Fusion Loaderinsa takaisin. Mikey kehittää Shoutmonin X4 -muotoonsa, joka onnistuu iskemään GranLocomonin hyökkäyksen häntä itseään päin mikä tuhoaa GranLocomonin.


title: Luettelo digimoneista D–G

text: GrapLeomon on Ultimate-tason petomiesdigimon, joka on kehittynyt Leomonista tai Grizzlymonista. GrapLeomon esiintyy peleissä "Digimon World 3", "Digimon World Dawn/Dusk" ja "Digimon Battle". GrapLeomonin hyökkäyksiä ovat The King of Fist ja Cyclonic Kick. GrapLeomonilla on panssaroitu puku ja neljä hurjasti pyörivää turbiinia käsissään ja jaloissaan. GrapLeomon voi kehittyä SaberLeomoniksi tai Marsmoniksi.


title: Luettelo digimoneista D–G

text: Gravimon on tunnistamaton digimon, jonka nimi tulee sanasta gravity. Gravimon on oletettavasti mega-tasoa. Gravimon muistuttaa ihmistä, jolla on lonkeromaiset kädet, pitkät jalat, pitkät mustat hiukset ja mustia köysimäisiä ulokkeita ympäri kehoa. Gravimonin hyökkäyksiä ovat Octa Gravity, High Gravity Pressure ja Gravity Bang ja Darkness Modessa High Gravity Pressure. Gravimon esiintyi "Digimon Fusionissa" Bagra-armeijan jäsenenä yhtenä Pimeyden Kenraaleista ja Canyon Landin hallitsijana. Gravimon määräsi armeijansa puolustamaan linnaansa kuultuaan viiden muun Death Generalsin tuhoutumisesta lasten käsissä. Gravimonin ydin sijaitsi linnansa suojissa. Gravimon yhdistyi Thunderbirmonin, Eaglemonin, Hippogriffomonin, Sagittarimonin, Cerberumonin ja Centarumonin kanssa Darkness Modeen. Gravimon onnistui tappamaan Deckerdramonin, mutta Shoutmon X7 onnistui tuhoamaan Gravimonin tuhoamalla tämän ytimen. Myöhemmin AxeKnightmon käytti Gravimonin ruumista osana GrandGeneramonia. Gravimonin henki joutui Prison Landille. GrandGeneramonin tuhouduttua Gravimonin henki tuhoutui myös.


title: Luettelo digimoneista D–G

text: Greymon () on Digimon-hahmo. Se on Champion-tasolla ja kehittyy "Digimon Adventuressa" Agumonista tarpeen tullen Taichin digivicen avulla. Taichin Rohkeuden Tunnus saa Greymonin muuttumaan MetalGreymoniksi. Greymon on oranssi dinosaurusdigimon, jonka päässä on tummanruskea, kypärämäinen, sarvekas kilpi. Greymonin ase on "Mega Flame" ("Megaliekki") ja "Nova Blast" Greymon ei kuitenkaan käytä myöhemmin mainittua hyökkäystä usein.


title: Luettelo digimoneista D–G

text: Joissain tapauksissa, kun kehittyminen epäonnistuu, Greymonista voi tulla paha, virustyyppinen SkullGreymon.


title: Luettelo digimoneista D–G

text: "Digimon Fusionissa" nähtiin erilainen Greymon, joka oli väriltään sininen. Greymon pystyi yhdistymään MailBirdramonin kanssa MetalGreymoniksi ja Deckerdramonin kanssa DeckerGreymoniksi.


title: Luettelo digimoneista D–G

text: Greymonin nimi tulee mahdollisesti englannin sanasta "grey" eli "vanha" tai "muinainen" tai väärinkirjoitetusta sanasta "great" eli "suuri" tai "mahtava".


title: Luettelo digimoneista D–G

text: Grimmon on Champion-tason digimon, joka esiintyy Digimon World Dawn and Dusk-pelissä. Grimmonin hyökkäyksiä ovat Chrono Destruction, Dark Crusher, Petit Flame ja Black Blast. Grimmon voi kehittyä ChaosGrimmoniksi ja eteenpäin ExoGrimmoniksi.


title: Luettelo digimoneista D–G

text: Grizzlymon on Champion-tason petodigimon. Grizzlymon muistuttaa violetinsinistä karhua, jolla on kuunsirpin näköinen kuva otsassaan, pitkät kynnet etujaloissaan ja punaiset suojukset olkapäissään. Grizzlymonin hyökkäyksiä ovat Maul Attack ja Crescent Dawn. Elokuvassa Grizzlymon komensi petodigimonien armeijaa. Lasten ansiosta Grizzlymon lopetti erimielisyydet Dinohyumonin välillä. "Digimon Fusionissa" Grizzlymoneja nähtiin Apollomonin armeijassa. Grizzlymon kehittyy Bearmonista ja voi kehittyä Monzaemoniksi tai Pandamoniksi.


title: Luettelo digimoneista D–G

text: Groundramon on Ultimate-tason lohikäärmedigimon, joka muistuttaa vihreää lohikäärmettä. Groundramonin hyökkäyksiä ovat Scrapless Claw, Megaton Hammer Crush ja Giga Crack. Groundramon on esiintynyt Digimon World Championship-pelissä. Groundramon kehittyy vihreästä Coredramonista ja voi kehittyä Breakdramoniksi.


title: Luettelo digimoneista D–G

text: Growlmon on punainen dinosaurusdigimon, joka on Guilmonin Champion-muoto. Growlmonilla on ympäri kehoaan digitaalivaaraa merkitseviä tatuointeja ja kahleita käsissään ja jaloissaan. Growlmonilla on myös sarvet ja harja. Growlmonin hyökkäyksiä ovat Pyro Blaster, Dragon Slash ja Howling. Growlmon nähdään ensimmäistä kertaa "Digimon Tamersin" jaksossa 8, Guilmon kehittyy. Siinä Impmon oli vapauttanut Devidramonin, joka riehui ympäri kaupunkia, mutta Calumonin ansiosta Guilmon muuttui Growlmoniksi ja kukisti Devidramonin. Growlmon nähdään myös elokuvissa "" ja "". Growlmonista on olemassa myös keltainen versio, joka on esiintynyt Digimon World Data Squad ja -peleissä sekä X-Antibodyversio. Growlmon voi kehittyä WarGrowlmoniksi.


title: Luettelo digimoneista D–G

text: Grumblemon on Hybrid-tason örkkidigimon. Grumblemon voi syntyä kenestä tahansa Maan hengen avulla. Grumblemon muistuttaa peikkoa, jolla on isot kädet ja nenä ja liilat kengät ja piikkimäiset suojukset polvissa ja olkapäissä ja ruskea tonttulakkia muistuttava päähine, jonka päässä on metallinen piikkipallo. Grumblemonin hyökkäyksiä ovat Snake Eye Break ja Jack in the Box. "Digimon Frontier"issa Grumblemon nähtiin Cherubimonin palvelijana. Grumblemon pystyi muuntautumaan Gigasmoniksi Maan petohengen avulla. MetalKabuterimon onnistui tuhoamaan Grumblemonin ja latasi tämän henget ja fraktaalikoodin itseensä.


title: Luettelo digimoneista D–G

text: Gryphonmon on Mega-tason eläindigimon, jonka nimi tulee Gryphonista. Gryphonmon muistuttaa tiikerin, käärmeen ja linnun risteytystä, jolla on tiikerimäinen vartalo, käärmemäinen häntä, siivet ja pääsuojus. Gryphonmonin hyökkäyksiä ovat Solo Roar, Möbius Bite, Legendary Blade ja Legendary Claw. "Digimon Tamersissa" Gryphonmon oli yksi Mega-tason digimoneista, jotka auttoivat taistelussa D-Reaperia vastaan. "Digimon Frontierissa" Gryphonmon nähtiin Zanbamonin armeijassa. Crusadermon onnistui tuhoamaan Gryphonmonin taistelussa. "Digimon Xros Wars"-mangassa Gryphonmon nähtiin Jupiter Zonella puolustamassa Bagramonin linnaa.


title: Luettelo digimoneista D–G

text: Guardromon on Champion-tason robottidigimon, joka pystyy ampumaan raketteja käsistään ja lentämään selässään olevalla rakettirepulla. Guardromonin perushyökkäys on Destruction Granade. Muita Guardromonin hyökkäyksiä ovat Warning Laser ja Red Alert. "Digimon Adventuressa" Guardromoneja nähdään hetken aikaa takaumassa, jossa Piamon hyökkäsi armeijansa kanssa salaiseen laboratorioon, jossa Valittujen lasten digimonit ja Tunnukset luotiin. Gennai onnistuu pelastamaan Tunnukset ja digimunat. Sarjassa "Digimon Zero Two" lukemattomia Guardromoneja nähdään digimonkeisarin pahan renkaan vaikutuksen alaisena Full Metal Cityssä. Yksi heistä tuhoaa portaalin ihmisten maailmaan estääkseen Hikaria lähtemästä. Guardromonit tulittivat Nefertimonia kunnes Fladramon ja Pegasmon onnistuvat vapauttamaan heidät pahan renkaan vallasta. Andromonin vapauduttua pahan renkaan vallasta hän tuhoaa Pimeän Tornin ja uudelleenohjelmoi Guardromonit liikkuviksi. Myöhemmin Guardromon nähdään lopputaistelussa BelialVamdemonia vastaan.


title: Luettelo digimoneista D–G

text: "Digimon Tamersissa" Andromon dedigivoituu Guardromoniksi hävittyään taistelun Orochimonia vastaan. Guardromon auttoi lapsia pelastamaan Jenin Orochimonin kynsistä. Orochimonin tuhouduttua Guardromonista tuli Kazun digimonkumppani. Guardromon auttoi lapsia taistelussa Beelzemonia ja D-Reaperiä vastaan. Guardromon esiintyy myös elokuvassa "" jossa hän auttaa lapsia taistelussa Locomonia ja Parasimoneja vastaan. Guardromonista on olemassa myös kullanvärinen versio.Guidemon on Digimon Next-mangassa esiintyvä opasdigimon, joka muistuttaa kädellistä lentävää LCD-monitoria. Guidemon opastaa lapsia heidän saavuttua battle terminalille.


title: Luettelo digimoneista D–G

text: Guilmon on Rookie-tason digimon ja yksi harvoista "hyvistä" virustyypin digimoneista. Guilmon muistuttaa punaista dinosaurusta, jolla on rinnassaan digitaalivaaran symboli ja muita tatuointikuvioita eri puolilla kehoa. Guilmon syntyi kun Takato piirsi oman unelmadigimoninsa Guilmonin kuvan paperille. Seuraavana päivänä Shinjukuun materialisoitui oikea Guilmon. Siitä tuli Takaton digimonkumppani ja he yhdessä taistelivat pahoja digimoneja vastaan. Kun Takato, Henry ja Terriermon tapasivat Gorou Mizunon (alias Shibumi) ja joukon DigiGnomeja, hän sai selville miten Guilmonista oli tullut oikea digimon. DigiGnomet olivat löytäneet Takaton piirustuksen ja sen pohjalta keränneet Digimaailmasta pölypaketteja luoden Guilmonin sen pohjalta. Guilmon on hyvin utelias, leikkisä ja uskollinen. Guilmon on myös hyvin voimakas huolimatta rookie-tasostaan, osoituksena kyky kukistaa Champion-tason digimoneja, kuten IceDevimonin. Guilmon esiintyy myös elokuvissa "" ja "".


title: Luettelo digimoneista D–G

text: "Digimon Fusionissa" Guilmoneja nähdään Mikey Kudon unessa. Myöhemmin hän käyttää Guilmonin DigiMemories-korttia raivatakseen tien auki. Guilmon oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan.Gulfmon on Mega-tason demonipetodigimon. Gulfmon muistuttaa kentaurimaista olentoa, jolla on ruskeat siivet ja käsissään kolme pitkää kynttä, jotka muodostavat avattuina kolmion. Gulfmonin hyökkäyksiä ovat Black Requiem ja Dead Scream. Elokuvassa Mephistomon kehittyi Gulfmoniksi ja oli voitolla lapsia vastaan, kunnes WarGrowlmon, Rapidmon ja Taomon porautuivat Gulfmonin läpi Trinity Burst yhteishyökkäyksellään, mikä tuhosi Gulfmonin.


title: Luettelo digimoneista D–G

text: Gumdramon on rookie-tason lohikäärmedigimon. Gumdramon muistuttaa violetinsinistä pienikokoista lohikäärmettä, jolla on vasaraa muistuttava häntä nimeltään Shippodzuchi. Gumdramonin hyökkäyksiä ovat Ran-gum Break, Jacked Hammer, Fire Vortex, Ran-gum Break: Jetscrew Version ja Shippodzuchi. "Digimon Fusionin" kolmannella kaudella Sanzomon vangitsi Gumdramonin toiseen ulottovuuteen rangaistukseksi tämän aiheuttamista ongelmista Digimaailmassa ja asetti Kinkojin Gumdramonin häntään estääkseen Gumdramonia elämästä itsekästä elämää. Gumdramon ryhtyi myöhemmin Tagirun digimonkumppaniksi. Gumdramon voi kehittyä Arresterdramoniksi.


title: Luettelo digimoneista D–G

text: Gummymon on In-Traning-tason digimon, joka on kehittynyt Zerimonista. Gummymon muistuttaa vihreää Kokomonia, jolla on sarvi päässään. Gummymonin hyökkäys on Double Bubble. "Digimon Tamersissa" Terriermon dedigivoitui Gummymoniksi ennen paluutaan Digimaailmaan. "Digimon Frontierissa" Gummymoneja nähtiin Ennustajakylässä. "Digimon Fusionissa" Gummymoneja nähtiin Sweet Zonen asukkaina.


title: Luettelo digimoneista D–G

text: Gundramon on Mega-tason digimon, joka muistuttaa konemaista lohikäärmettä, jolla on revolveria muistuttavia aseita ympäri kehoa. Gundramonin hyökkäyksiä ovat Violent Zealot ja The Lightning. Gundramon on esiintynyt Digimon-korttipelissä.


title: Luettelo digimoneista D–G

text: Gururumon on Champion-tason petodigimon. Gururumon muistuttaa Garurumonia, mutta on petomaisempi. Gururumonin hyökkäykset ovat Chaos Blaster, Animal Bite ja Gururu Thrust. Gururumon on esiintynyt Digimon World Data Squad, Digimon World-trilogiassa, ja Digimon World Championship-peleissä.


title: Luettelo digimoneista D–G

text: Gwappamon on Champion-tason kyborgidigimon. Gwappamon muistuttaa ankkamaista olentoa, jolla on päässään makkaroita muistuttavat hiukset ja CD-levy. Gwappamonin hyökkäyksiä ovat DJ Shooter, Gwappa Punch ja Gwappa Rapper. "Digimon Data Squadissa" Kamemon kehittyi Gwappamoniksi häiritäkseen Merukimonia jotta lapset pääsisivät pakenemaan. Gwappamon taisteli myös Sacred Cityssä Gizumon XT:tä vastaan ja ihmisten maailmassa Knightmonia vastaan. Gwappamon voi kehittyä Shawjamoniksi.


title: Moondog and His Friends

text: Moondog and His Friends on yhdysvaltalaisen Moondogin albumi, joka julkaistiin vuonna 1953 levymerkillä Epic.


title: Moondog and His Friends

text: Kaikki kappaleet säveltänyt Louis Hardin ellei toisin mainita.


title: Jörgen

text: Jörgen on ruotsalainen miehen etunimi, muunnelma kreikkalaisperäisestä nimestä Georgios. Tanskassa ja Norjassa nimi esiintyy kirjoitettuna Jørgen. Nimen suomalaisia vastineita ovat muun muassa Yrjö ja Jyrki.


title: Jörgen

text: Suomessa nimi Jörgen on Väestörekisterikeskuksen tietojen mukaan annettu 1900-luvun alusta vuoden 2009 loppuun mennessä 1079 henkilölle. Jörgenin nimipäivä on suomenruotsalaisen kalenterin mukaan 23. huhtikuuta, Pyhän Yrjön päivänä, joka suomenkielisen kalenterin mukaan on muun muassa Yrjön ja Jyrkin nimipäivä.


title: Anna van der Breggen

text: Anna van der Breggen (s. 18. huhtikuuta 1990 Zwolle) on alankomaalainen maantiepyöräilijä. Hän edusti Team Flexpoint -joukkuetta 2009, Sengers Ladies Cycling Teamia 2012–2013, Rabo-Liv Women Cycling Teamia 2014–2016 ja on vuodesta 2017 ajanut Boels Dolmans -tallissa.


title: Anna van der Breggen

text: Van der Breggen voitti La Flèche Wallonnen 2015. Hän kukisti toiseksi sijoittuneen Annemiek van Vleutenin 12 sekunnilla. Hän voitti samana vuonna Giro Rosan puolentoista mnuutin erolla Mara Abbottiin. Richmondin MM-kilpailuissa 2015 hän sai hopeaa sekä aika-ajossa kaksi sekuntia Linda Villumsenille hävinneenä että maantieajossa samalla ajalla Elizabeth Armitsteadin kanssa. Hän voitti La Flèche Wallonnen myös 2016 kukistettuaan toiseksi sijoittuneen Evelyn Stevensin kahdeksalla sekunnilla.


title: Anna van der Breggen

text: Rio de Janeiron kesäolympialaisissa 2016 van der Breggen voitti maantieajon kultaa ennen Emma Johanssonia ja Elisa Longo Borghinia. Aika-ajosta hän saavutti pronssia. Hän voitti samana vuonna maantieajon Euroopan-mestaruuden ja sai aika-ajossa hopeaa.


title: Anna van der Breggen

text: Van der Breggen voitti Amstel Gold Racen 2017 kukistaen toiseksi sijoittuneen Elizabeth Deignanin 55 sekunnilla. Kolme päivää myöhemmin hän voitti jälleen La Flèche Wallonnen 16 sekunnin erolla Deignaniin. Seuraavana sunnuntaina hän voitti Liège–Bastogne–Liègen 17 sekuntia ennen Deignania. Heinäkuussa hän voitti Giro Rosan minuutin ja kolmen sekunnin erolla Elisa Longo Borghiniin. EM-kilpailujen aika-ajossa hän saavutti pronssia. Bergenin MM-kilpailuissa hän sai hopeaa sekä henkilökohtaisessa että joukkueaika-ajossa.


title: Anna van der Breggen

text: Van der Breggen voitti Strade Bianche -kilpailun 2018 karattuaan kärkiryhmästä noin 20 kilometriä ennen maalia. Myöhemmin samana keväänä hän voitti Flanderin ympäriajon irrottuaan pääjoukosta 30 kilometrin päässä maalista. Hän kukisti toiseksi sijoittuneen Amy Pietersin yli minuutilla. La Flèche Wallonnen hän voitti neljännen kerran peräkkäin oltuaan maalissa kaksi sekuntia ennen Ashley Moolman-Pasiota. Muutamaa päivää myöhemmin hän voitti Liège–Bastogne–Liègen kuuden sekunnin erolla Amanda Sprattiin EM-kilpailujen aika-ajossa hän sai hopeaa. Innsbruckin MM-kilpailuissa hän voitti kultaa maantieajossa kolmen minuutin ja 42 sekunnin erolla hopeamitalisti Amanda Sprattiin. Lisäksi hän oli toinen henkilökohtaisessa aika-ajossa ja joukkueaika-ajossa.


title: Anna van der Breggen

text: Lähteet: Cycling Archives, Pro Cycling Stats


title: Pähkinäpeippo

text: Pähkinäpeippo ("Chloridops kona") oli peippojen heimoon kuulunut varpuslintu.


title: Pähkinäpeippo

text: Pähkinäpeippoa tavattiin Havaijisaariin kuuluvalla Lanain saarella. Siitä ei ole tehty havaintoja vuoden 1894 jälkeen, ja laji on kuollut sukupuuttoon. Metsien hakkuu oli todennäköisesti tärkein syy sen häviämiseen.


title: Freaks and Geeks

text: Freaks and Geeks on yhdysvaltalainen nuortensarja, joka on ajankuvaus 1980-luvun high schoolista. Sarjan on luonut Paul Feig ja sitä tehtiin yhden kauden eli 18 jakson verran. Monista sarjan nuorista näyttelijöistä on tullut myöhemmin menestyneitä televisio- ja elokuvanäyttelijöitä.


title: Freaks and Geeks

text: "Freaks and Geeks" esitettiin ensimmäisen kerran NBC-kanavalla vuosina 1999–2000. Suomessa sarjaa on esittänyt MTV3 ja Nelonen.


title: Freaks and Geeks

text: Sarjan päähenkilöt ovat Weirin sisarukset Lindsay ja Sam. Isosisko Lindsay (Linda Cardellini) on kiltti tyttö, joka alkaa isoäitinsä kuoltua pitää elämäänsä tarkoituksettomana. Hän päätyy ystävystymään koulun vetelehtijöiden eli friikkien kanssa. Pikkuveli Sam (John Francis Daley) on puolestaan muiden nörttien seurassa viihtyvä epäsuosittu poika, joka yrittää selviytyä kiusaajastaan.


title: Freaks and Geeks

text: Sarja oli kaksi kertaa ehdolla ja voitti kerran Primetime Emmy -palkinnon. Sarja voitti Emmy-palkinnon parhaan komediasarjan roolituksesta vuonna 2000.


title: Havanepeippo

text: Havanepeippo ("Ciridops anna") oli peippojen heimoon kuulunut varpuslintu.


title: Havanepeippo

text: Havanepeippoa tavattiin Havaijin saarella. Laji tunnetaan vain viidestä näytteestä, joista viimeinen kerättiin vuonna 1892. Sen häviämisen syitä olivat todennäköisesti metsien hakkuu ja lintumalaria.


title: Klaus Elovaara

text: Klaus Elovaara (s. 1947 Helsinki) on suomalainen omakustannekirjailija, joka on toiminut myös politiikassa. Varsinaiselta ammatiltaan hän on keittiömestari. Vuoden 2007 eduskuntavaaleissa Elovaara oli perussuomalaisten ehdokkaana saaden 126 ääntä, mutta hänet erotettiin puolueesta vuonna 2011. Elovaara tunnetaan islaminvastaisen Finnish Defence Leaguen sekä Suomen Sisun aktiivina. Hän käytti sosiaalisessa mediassa belgialaisen uusnatsijohtajan mukaan ottamaansa nimimerkkiä "Leon Degrelle". Sittemmin hän on avannut ainakin Facebookiin tilin nimellä "Bernardo Clarevesil". Vuonna 2012 kirjailija Jussi K. Niemelä teki rikosilmoituksen Elovaarasta saatuaan blogissaan uhkaavia kommentteja. Elovaara kiisti olleensa kyseinen kirjoittaja. Elovaara oli yksi suomalaisista, joille Anders Behring Breivik lähetti manifestinsa.


title: Klaus Elovaara

text: Elovaaran tytär on kansanedustaja Tiina Elovaara.


title: Leonor Andrade

text: Leonor Andrade (s. 13. syyskuuta 1994 Barreiro, Portugali) on portugalilainen laulaja ja näyttelijä. Hän edusti Portugalia vuoden 2015 Eurovision laulukilpailussa kappaleella "Há um mar que nos separa".


title: Leonor Andrade

text: Vuonna 2014 Andrade osallistui portugalilaiseen "The Voice Portugal" -kykykilpailuun. Tämän jälkeen hän näytteli telenovelassa "Água de Mar".


title: Leonor Andrade

text: 19. helmikuuta 2015 ilmoitettiin, että Andrade on mukana Portugalin euroviisukarsintana toimivassa Festival da Canção-kilpailussa. Hän voitti kilpailun 7. maaliskuuta ja edusti näin Portugalia, mutta jäi semifinaalin 14. sijalle eikä päässyt finaaliin.


title: Leonor Andrade

text: Andrade loi neljä euroviisukappalen versioita: espanjankielinen ("La mar que nos separa"), englanninkielinen ("My Own Beat (If There Are Oceans In Between Us)"), akustinen ja karaoke.


title: Leonor Andrade

text: 13. toukokuuta 2016 hän julkaisi hänen ensimmäinen albumi, "Setembro".


title: What Maisie Knew

text: What Maisie Knew on vuonna 2013 ensi-iltansa saanut Scott McGeheen ja David Siegelin ohjaama yhdysvaltalainen draamaelokuva. Sen ensi-ilta oli Toronton elokuvafestivaaleilla 7. syyskuuta 2012. Teatterilevitykseen se tuli 3. toukokuuta 2013. Suomalaisessa televisioesityksessä elokuvan nimi on "Mitä Maisie tiesi". Elokuva on nykyajan New Yorkiin sijoittuva sovitus Henry Jamesin vuoden 1897 romaanista.


title: What Maisie Knew

text: "What Maisie Knew" ei menestynyt kaupallisesti, mutta oli arvostelumenestys.


title: What Maisie Knew

text: Maisie on kuusivuotias tyttö, joka joutuu suunnistamaan vanhempiensa katkeran huoltajuuskiistan kaaoksessa. Ikääntynyt rokkitähtiäiti (Julianne Moore) ja taidekauppiasisä (Steve Coogan) ovat liian kiinnostuneita itsestään huomatakseen oman kyvyttömyytensä vanhempina. Kun molemmat löytävät rinnalleen uudet sopimattomat heilat, kasvavat eroriidan panokset entisestään. Maisien sukkulointi kahden kodin välillä saa yhä sydämettömämpiä piirteitä.


title: Reissertin indolisynteesi

text: Reissertin indolisynteesi on indolin tai indolijohdannaisten valmistamiseen käytetty reaktio, jossa o-nitrotolueeni tai sen johdannainen reagoi dietyylioksalaatin kanssa emäksisissä olosuhteissa. Reaktio on saanut nimensä kehittäjänsä Arnold Reissertin mukaan. Reissert raportoi reaktion vuonna 1897.


title: Reissertin indolisynteesi

text: Reissertin indolisynteesissä lähtöaineena voidaan käyttää joko o-nitrotolueenia tai eri tavoin substituoituja o-nitrotolueenin johdannaisia. Vahva emäs, kuten natriumetoksidi, poistaa nitroryhmän viereiseltä metyyliryhmältä protonin ja muodostuvaa anionia stabiloi varauksen delokalisoituminen. Muodostuva anioni on nukleofiilinen ja reagoi elektrofiilisen dietyylioksalaatin kanssa muodostaen etyyli-o-nitrofenyylipyruvaattijohdannaisen. Muodostuvan tuotteen nitroryhmä voidaan pelkistää happamissa olosuhteissa sinkin avulla tai vedyttämällä platina katalyytin avulla. Seuraavassa vaiheessa nukleofiilinen aminoryhmä reagoi aminofenolipalorypälehapon elektrofiilisen ketoniryhmän kanssa muodostaen enamiinin ja muodostuu aromaattinen indolijohdannainen. Muodostuva etyyli-indoli-2-karboksylaattiesteri voidaan hydrolysoida ja dekarboksyloida indoliksi emäksisissä oloissa kuumentamalla.


title: Reissertin indolisynteesi

text: Leimgruber–Batcho-indolisynteesi muistuttaa mekanismiltaan Reissertin indolisynteesiä.


title: Punaviesti

text: Punaviesti on sosialidemokraattisten hämeenlinnalaisnuorten vuonna 1973 perustama ohjelmaryhmä eli laulu- ja soitinyhtye, joka teki Love Recordsille levyn "On lähellänne lämmin" vuonna 1976 (LRLP 179). Itämerisäätiö kustansi levyn uudelleenjulkaisu-cd:n vuonna 2011. Tässä julkaisussa on mukana Jukka Halosen kirjoittama Punaviesti-historiikki.


title: Punaviesti

text: Punaviesti on aktiivivuosiensa jälkeen keikkaillut harvakseltaan 2010-luvulle asti. Kesällä 2013 ryhmällä oli Valkeakosken työväenmusiikkitapahtumassa 40-vuotisjuhlakonsertti, jossa esiintyi vierailijana myös Punaviestin jäsenen Maarit Lundbergin poika Amadeus Lundberg. Vuonna 2003 Punaviesti piti 30-vuotiskonsertin osana Forssan kokouksen satavuotisjuhlaa.


title: Punaviesti

text: Hämeenlinnan sosialistinuorten ohjelmaryhmä perustettiin jo vuonna 1972, mutta vakiintuneen kokoonpanonsa ja nimen Punaviesti se sai vuonna 1973. Yhtyeen perustivat lapsuudenystävykset Tiina Pelkonen ja Minna Korhonen. Punaviestin esikuvat löytyvät vasemmiston toiselta laidalta, niin sanottujen taistolaisten laululiikkeestä. Ensimmäinen työväenmusiikki-innostus kuitenkin syttyi perustajajäsenissä jo kun Scandia julkaisi vuonna 1969 levyn "Työväen lauluja" (SLP 535). Punaviestin toiminnan keskeinen motiivi oli osoittaa, että työväenmusiikin perintö kuuluu myös sosialidemokraattiselle liikkeelle, ja että myös sosialidemokraatit osaavat tehdä omaa työväenmusiikkia.


title: Punaviesti

text: Levyllä "On lähellänne lämmin" lauloivat:


title: Punaviesti

text: Ennen kokoonpanon vakiintumista Punaviestissä lauloivat myös Juha-Matti Huupponen, Kirsti Valkonen, Kristiina Koivisto ja Oili Juvonen.


title: Punaviesti

text: Levynteon jälkeen Punaviesti tarvitsi keikoille rumpalin, joksi saatiin Ilkka Peltoniemi. Kun yhtye sai kutsun osallistua Suomalaisen työväenkulttuurin päiville Ukrainassa, Neuvostoliitossa vuonna 1979, Maija Riekkolaa tuuraamaan saatiin Tiina Pelkosen ja Minna Korhosen entinen naapuri Hämeenlinnan Karlbergintieltä: Maarit Pesonen (nyk. Lundberg).


title: Punaviesti

text: Punaviestin nykyisessä kokoonpanossa on vuodesta 1991 alkaen ollut basisti Jussi-Petteri ”Pete” Nurmi sekä vuodesta 2009 tenori Reima Mäkinen.


title: Punaviesti

text:
Kesäkuussa 1975 SDP piti puoluekokousta Jyväskylässä. Päätösjuhlassa kantaattinsa esittänyt säveltäjä Kari Rydman kuuli siellä myös Punaviestiä ja tarjosi yhteistyötä. Rydman alkoi säveltää ryhmälle uusia lauluja ja osallistui myös useille keikoille kertomalla lauluistaan ja säestämällä niitä. Sen seurauksena "On lähellänne lämmin" -levyn toinen puoli on koottu Kari Rydmanin Punaviestille säveltämistä ja osittain sanoittamista lauluista.
Punaviestin eniten esitetty laulu on kuitenkin Tiina Pelkosen säveltämä ja sanoittama ”Toveri-iltamat”, jota lauletaan edelleenkin sosialidemokraattien tilaisuuksissa ja joka on mukana useissa laulukirjoissa. Sen levytti myös Control Top vuonna 2008 (CTCD 1).


title: Punaviesti

text: Punaviesti jatkoi toimintaansa levyn tekemisen jälkeen, mutta sen jäsenten välimatkat alkoivat aiheuttaa yhä enemmän järjestelyvaikeuksia. Osa jäsenistä oli muuttanut pääkaupunkiseudulle, osa Tampereelle. Ukrainan-matka vuonna 1979 muodostui yhtyeen aktiivivuosien viimeiseksi keikkamatkaksi, jonka jälkeen yhdessä ei laulettu vuosiin. Silloin jäsenet perustivat perheitä. Vasta 1990-luvun puolivälissä Punaviesti alkoi taas harvakseltaan esiintyä, esimerkiksi Helsingissä Maailma kylässä -festivaalilla, Kansan Sivistysrahaston juhlilla ja myöhemmin muun muassa Ilkka Taipaleen ja Folke Sundmanin perhejuhlissa.


title: Punaviesti

text: Punaviestin leikekansioon on pitänyt vuosittain lisätä uusia sivuja. Tuoreimmat jutut yhtyeestä kirjoitettiin vuonna 2013, kun sen perustamisesta oli kulunut 40 vuotta ja se konsertoi Valkeakosken työväenmusiikkitapahtumassa.


title: Georg Brandes

text: Georg Morris Cohen Brandes (4. helmikuuta 1842 Kööpenhamina – 19. helmikuuta 1927 Kööpenhamina) oli tanskalainen kirjallisuusarvostelija, tutkija ja kirjailija, joka oli 1870–1880-luvulla pohjoismaisen kirjallisen elämän merkittävin auktoriteetti.


title: Georg Brandes

text: Juutalaistaustainen Brandes opiskeli estetiikkaa Kööpenhaminan yliopistossa ja väitteli tohtoriksi vuonna 1870 tutkielmalla "Den franske æsthetik i vore dage: En afhandling om H. Taine". Vuodesta 1871 alkaen hän luennoi yliopistossa 19. vuosisadan kirjallisuuden päävirtauksista. Vaikutusvaltaiset luennot julkaistiin kuutena niteenä (1872–90), ja Brandes esitti niissä kirjallis-filosofien ohjelmansa: kirjallisuuden on tarkasteltava yhteiskunnallisia ongelmia ja edistettävä vapauspaatosta ja vallankumoushenkeä. Luennot saivat jopa raivostuneen vastaanoton, eikä Brandes saanut yliopistosta professuuria. Hänestä tuli kuitenkin älymystön keskushahmo; hänen ympärilleen ryhmittyivät muiden muassa J. P. Jacobsen, Henrik Ibsen, Bjørnstjerne Bjørnson ja August Strindberg. Suomeen hänen vaikutuksensa saapui Minna Canthin välityksellä.


title: Georg Brandes

text: 1890-luvulta alkaen Brandes alkoi jäädä syrjään, sillä symbolistien sukupolvi torjui hänen aatteensa yhtä lailla kuin hän torjui symbolismin. Hän alkoi kehittyä kohti individualistista askeettisuutta ja laati innoittuneita elämäkertoja poikkeusyksilöistä, kuten William Shakespearesta, J. W. von Goethesta, Jeesuksesta ja Michelangelosta.


title: Kévin Estre

text: Kévin Estre (s. 28. lokakuuta, 1988 Lyon, Ranska) on ranskalainen moottoriurheilija. Hän on kilpaillut urallaan eri GT -sarjoissa ja kestävyysluokan kilpailuissa.


title: Kévin Estre

text: Estre aloitti uransa Karting-sarjoista, voittaen vuonna 2001 French Cadet Championship -luokan mestaruuden. Vuonna 2004 hän voitti European ICA Championship -luokan mestaruuden. Vuonna 2006 Estre aloitti kilpauransa Formula Renault Campus France -sarjassa eli nykyisessä Ranskan Formula 4 -sarjassa, voittaen heti debyyttikaudellaan sarjan mestaruuden ja saavuttaen kuusi voittoa, viisi paalupaikkaa ja 12 palkintosijaa. Vuonna 2007 Ranskan Formula Renault -sarjassa hän sai 45 pistettä ja sijoittui sarjan yhdeksänneksi.


title: Kévin Estre

text: Vuonna 2008 Estre siirtyi koppiautoihin ja kilpaili Ranskan Porsche Carrera Cup -sarjassa, voittaen yhden kilpailun ja sijoittuen sarjan viidenneksi. Seuraavana vuonna hän jatkoi sarjassa, voittaen viisi kilpailua ja sijoittuen sarjan neljänneksi. Vuonna 2010 hän saavutti viisi voittoa, seitsemän paalupaikkaa ja 12 palkintosijaa, sijoittuen sarjan toiseksi. Samana vuonna hän ajoi FIA GT3 ja ADAC GT Masters -sarjoja. Vuonna 2011 Estre onnistui voittamaan Ranskan Porsche Carrera Cupin mestaruuden, voittaen kauden aikana kymmenen kilpailua. Samana vuonna hän kilpaili Porsche Supercup -sarjassa, voittaen yhden kilpailun ja sijoittuen sarjan seitsemänneksi. Hän ajoi myös kaksi kilpailua Saksan Porsche Carrera Cup -sarjassa. Vuonna 2012 Estre jatkoi Porsche Supercupissa, saavuttaen yhden voiton ja neljä palkintosijaa ja sijoittuen sarjan toiseksi. Samana vuonna hän sijoittui Saksan Porsche Carrera Cup -sarjan neljänneksi. Hän kilpaili tuolloin myös International GT Open, American Le Mans Series ja Rolex Sports Car Series -sarjoissa.


title: Kévin Estre

text: Vuonna 2013 Estre voitti Saksan Porsche Carrera Cup -sarjan mestaruuden, saavuttaen kahdeksan voittoa, seitsemän paalupaikkaa ja 11 palkintosijaa. Lisäksi hän ajoi Porsche Supercup, FFSA GT Championship ja FIA GT Series -sarjoissa. Hän osallistui myös Dubain 24 tunnin ajoon. Vuonna 2014 Estre kilpaili uudessa United SportsCar Championship -sarjassa kahdeksan kilpailua, samoin kuin Blancpain Endurance Series, ADAC GT Masters, Blancpain Sprint Series -sarjoissa. Samana vuonna hän osallistui Nürburgringin 24 tunnin ajoon. Vuonna 2015 Estre osallistui ensimmäisen kerran Le Mansin 24 tunnin ajoon.


title: Jääpallo (urheiluväline)

text: Jääpallo on jääpallossa käytettävä pallo, jota on tarkoituksena saada maaliin voittaakseen ottelun. Ensimmäiset jääpallot valmistettiin korkista, mutta nykyisin pallot täytyy valmistaa muovista tai muusta hyväksytystä aineesta. Nykyisen jääpallon pinta on rosoinen. Nykyisin jääpalloja valmistaa muun muassa Jofa.


title: Jääpallo (urheiluväline)

text: Väriltään jääpallo täytyy olla näkyvä, joten yleensä se on oranssi. Venäjällä jääpallot ovat kuitenkin yleensä violetteja. Puolentoista metrin korkeudesta pudotettuna hyväksytyn jääpallon täytyy pompata vähintään 15 ja enintään 30 senttimetriä. Pallo on halkaisijaltaan 63 millimetriä ja se painaa 60-65 grammaa.


title: Thomas De Quincey

text: Thomas Penson De Quincey (15. elokuuta 1785 Manchester – 8. joulukuuta 1859 Edinburgh) oli englantilainen kirjailija, joka tunnetaan parhaiten teoksestaan "Englantilaisen oopiuminkäyttäjän tunnustukset".


title: Thomas De Quincey

text: Thomas De Quincey oli varakkaan kauppiaan poika, joka kiinnostui kirjallisuudesta jo varhain. Hän opiskeli Oxfordin yliopistossa ja sai opintonsa melkein päätökseen mutta ei suorittanut tutkintoa. Hän asettui asumaan vuonna 1809 Järviseudulle, lähelle William Wordsworthia ja Samuel Taylor Coleridgea. Hän työskenteli toimittajana, kääntäjänä ja kirjailijana. Jo Oxfordin-aikanaan hän oli alkanut käyttää oopiumia ja tuli siitä yhä riippuvaisemmaksi. Hän kärsi myös jatkuvasta velkaantumisesta. Hän hankki elantonsa kirjoittamalla lehtiin kirjallisuusarvosteluja.


title: Thomas De Quincey

text: "Englantilaisen oopiuminkäyttäjän tunnustukset" (1822) on esseemuotoinen nuoruudenkuvaus, jonka loppupuolella De Quincey kertoo oopiumiriippuvuudestaan. Hector Berliozin "Fantastinen sinfonia" sai teoksesta innoituksensa. Runoilijaystävistään De Quincey kertoi teoksessa "Recollections of the Lake Poets" (1834–40), ja muistelmat johtivat välirikkoon Wordsworthin kanssa. Hänen kaunokirjalliset teoksensa, erityisesti "Suspiria de Profundis" (1845) ja "The English Mail-Coach" (1849), ovat vaikuttaneet Charles Baudelaireen ja Edgar Allan Poehun.


title: Aimo Mikkola

text: Aimo Kustaa Mikkola (31. lokakuuta 1917 Temmes – 7. syyskuuta 2010 Helsinki) oli suomalainen geologi ja Teknillisen korkeakoulun taloudellisen geologian professori 1958–1980. Sitä ennen hän oli Outokumpu Oyj:n Vihannin kaivoksen geologisen osaston johtaja 1954–1958. Hän tutki taloudellista geologiaa, vuorityötä ja malmivarojen arviointimentelmiä.


title: Kirmo Mikkola

text: Kirmo Ilmari Mikkola (23. toukokuuta 1934 – 5. toukokuuta 1986) oli suomalainen arkkitehti. Hän oli tekniikan tohtori ja vuosina 1974–1978 taiteilijaprofessori. Hänen suunnittelutöitään ovat muun muassa Hyrylän seurakuntakeskus (1967, Juhani Pallasmaan kanssa), Veikkolan työklinikka (1969, Paavo Perkkiön kanssa) ja asemakaavoja esimerkiksi Helsinkiin ja Järvenpäähän. Hän julkaisi tutkielmia ja toimi myös näyttelyarkkitehtina. Hän oli Arkkitehti-lehden päätoimittaja 1967–1968. Hänen esseitään on julkaistu postuumisti nimellä "Arkkitehtuurilinjoja". Teoksessa on lisäksi muuta aineistoa, esimerkiksi Mikkolan kuvataidetta, bibliografia ja keskeisten rakennusten esittely.


title: Kirmo Mikkola

text: Mikkolan toteutuneiden suunnittelutöiden määrä on melko pieni, mutta hän vaikutti paljon kirjoittamalla ja osallistumalla keskusteluun arkkitehtuurin asemasta ja historiasta.


title: Kirmo Mikkola

text: Mikkolan isä oli professori Eino Mikkola ja veli Luontoillan toimittaja Kauri Mikkola.


title: Neiafu

text: Neiafu on Tongan toiseksi suurin kaupunki. Kaupungissa on noin 6 000 asukasta. Kaupunki sijaitsee Vavaʻun saariston pääsaarella Tongan pohjoisosissa. Neiafu on Vavaʻun saariston hallinnollinen keskus ja siellä sijaitsee valtion virastoja, pankkeja, kouluja, poliisiasema ja sairaala. Se on myös tärkeä turismin keskus.


title: Martti Mikkola

text: Martti Juhani Mikkola (s. 6. syyskuuta 1936 Oulainen) on suomalainen tekniikan tutkija ja Teknillisen korkeakoulun rakenteiden mekaniikan professori vuodesta 1971. Hän oli Suomen Akatemian tutkijaprofessori 1977–1980. Hän on tutkinut rakenteiden lujuuslaskelma- ja mitoitusmenetelmiä.


title: Sakari Mikkola

text: Sakari Mikkola (28. heinäkuuta 1923 Suodenniemi – 25. tammikuuta 2009 Espoo) oli suomalainen yritysjohtaja, koulutukseltaan insinööri. Hänelle myönnettiin kauppaneuvoksen arvo 1973 ja vuorineuvoksen arvo 1980. Hän oli Keskon varapääjohtaja 1969–1979 ja pääjohtaja 1980–1983.


title: Luettelo Itävallan maavoimien kalustosta

text: Tämä on luettelo Itävallan maavoimien nykyisestä kalustosta.


Jääkiekon B-sarjan maailmanmestaruuskilpailut 1996 pelattiin Alankomaiden Eindhovenissa 10. - 20. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan.


Jääkiekon C-sarjan maailmanmestaruuskilpailut 1996 pelattiin Slovenian Jesenicessä ja Bledissä 22. - 31. maaliskuuta. Joukkueita oli mukana kahdeksan ja ne pelasivat kertaalleen jokainen jokaista vastaan.


title: Chozoviótissan luostari

text:
Panagía Chozoviótissan luostari (; myös "Hozoviotissan luostari") on ortodoksinen luostari Amorgóksen saarella Kreikassa. Se sijaitsee saaren itärannikolla noin kilometri saaren pääkylästä Amorgóksen kylästä itään.
Chozoviótissan luostari on saanut alkunsa 800-luvulla. Perimätiedon mukaan sen ensimmäiset asukkaat tulivat Palestiinasta Jerikon lähellä sijainneesta Khozovan (myös Koziba, Chozeba) luostarista, mistä luostari on saanut nimensä. Toisen legendan mukaan luostari tai alun perin paikalla ollut kappeli rakennettiin sen seurauksena, että saarelle rantautui ikoni, joka oli heitetty mereen Palestiinassa 800-luvulla ikonoklasmin aikana. Joka tapauksessa luostarilla on ilmeisesti ainakin jonkinlainen historiallinen yhteys Palestiinaan. Luostaria laajennettiin huomattavasti 1000-luvulla keisari Aleksios I Komnenoksen käskystä ja siksi sen virallinen perustamis- ja rakentamisvuosi on 1088.


title: Chozoviótissan luostari

text: Luostari on rakennettu jyrkkään vuorenrinteeseen noin 300 metrin korkeuteen. Näin se on ollut turvassa muun muassa merirosvoilta. Luostarirakennus edustaa tyyliltään perinteistä kykladista arkkitehtuuria. Nykyisin se on maalattu tyypillisen valkoiseksi, mutta aiemmin se on ollut tarkoituksella huomaamattomampi. Rakennus on noin 40 metriä leveä ja siinä on kahdeksan kerrosta. Sisältä luostari on pienten huoneiden ja kapeiden portaikkojen muodostama ”labyrintti”. Luostarin aarteisiin kuuluu useita vanhoja ikoneita ja käsikirjoituksia.


title: Chozoviótissan luostari

text: Valsamítiksen Pyhän Yrjön luostari kuuluu Chozoviótissan luostarin alaisuuteen.


title: Chrysoskalítissan luostari

text:
Panagía Chrysoskalítissan luostari () on ortodoksinen luostari Kreetan saarella Kreikassa. Se sijaitsee saaren lounaisrannikolla Váthin kylän lähellä Inachórissa Kíssamoksen kunnassa noin 72 kilometriä lounaaseen Chaniásta.
Chrysoskalítissan luostari on perustettu vuonna 1637. Se oli alun perin munkkiluostari ja se on muutettu nunnaluostariksi vuonna 1940. Se on omistettu Neitsyt Marian kuolonuneen nukkumiselle ja Pyhälle Kolminaisuudelle. Vuoden 2011 väestönlaskennassa luostarissa oli 66 asukasta.


title: Chrysoskalítissan luostari

text: Luostari on rakennettu 35 metriä korkealle kukkulalle, josta on hyvä näkymä merelle. Luostarin nimi tarkoittaa ”Kultaisen portaan Neitsyt Mariaa”. Kerrotaan, että yksi luostarille nousevasta 98 portaasta olisi ollut aiemmin kultainen, ja että vain ne, jotka todella uskovat, voivat edelleen nähdä sen. Yhden version mukaan kultainen porras olisi myyty turkkilaisvallan aikana luostarin taloudellisten ongelmien vuoksi. Toisen version mukaan nimi olisi peräisin siitä, että turkkilaisvallan aikana luostarin kulta-esineet kätkettiin yhden portaan alle.


title: Gonián luostari

text: Panagía Gonián luostari () on ortodoksinen luostari Kreetan saarella Kreikassa. Se sijaitsee Rodopóksen niemellä Plataniáksen kunnassa lähellä Kolymvárin kylää. Sieltä on matkaa Chaniáan noin 25 kilometriä.


title: Gonián luostari

text: Paikalla on ollut luostari viimeistään 800-luvulla. Luostarilla on ollut suuri merkitys Kreetan historiassa. Se on aina vastustanut vieraita valloittajia, kuten osmanivaltaa, ja siksi se on tuhottu useita kertoja. Hallinnoltaan luostari on stauropegiaalinen.


title: Gonián luostari

text: Luostarin kokoelmiin kuuluu muun muassa ikoneita 1300-luvulta sekä vanhoja käsin kirjoitettuja ja painettuja kirjoja.


title: Gonián luostari

text: Vuonna 2011 luostarissa oli 21 asukasta.


title: Gouvernéton luostari

text:
Gouvernéton luostari () eli "Enkelten valtiattaren luostari" (Μονή Κυρίας των Αγγέλων, "Moní Kyrías ton Angélon") on ortodoksinen luostari Kreetan saarella Kreikassa. Se sijaitsee Akrotírin niemellä Chanián kunnassa lähellä Chordákin kylää, noin 19 kilometriä pohjoiseen Chanián kaupungista ja noin neljä kilometriä pohjoiseen Pyhän Kolminaisuuden luostarista.
Gouvernéton luostari on perustettu vuonna 1537. Sen perustivat mahdollisesti läheisestä Katholikón luostarista siirtyneet munkit. Siksi myös sen perustajana pidetään Katholikón perustajaa Johannes Hermiittiä, jonka erakkoluola on läheisessä Avlákin rotkossa. Luostari on omistettu Neitsyt Marialle ja siksi sitä kutsutaan myös ”Enkelten valtiattaren (Neitsyt Marian) luostariksi”. Vuonna 1637 eli hieman ennen turkkilaisvallan alkua luostarissa asui 60 munkkia, mikä teki siitä yhden Kreetan suurimmista luostareista. Toisen maailmansodan aikana saksalaiset käyttivät luostaria koko lähialueen valvomiseen.


title: Gouvernéton luostari

text: Luostari sijaitsee keskellä karua, kivistä maastoa noin 260 metrin korkeudessa. Luostari muistuttaa muodoltaan venetsialaista linnoitusta, mikä on suojellut sitä tunkeilijoilta. Luostarirakennuksen mitat ovat noin 40 x 50 metriä. Rakennuksessa on ollut useita torneja, mutta nykyisin niistä on jäljellä vain kaksi. Rakennus on keltaoranssi ja siinä on punatiilinen katto. Luostarin keskellä olevassa pääkirkossa ("katholikon") on paljon venetsialaisia vaikutteita. Luostariin kuuluu myös kaksi kappelia, joista toinen on omistettu Johannes Hermiitille ja toinen Kreetan kymmenelle marttyyrille. Luostarissa on 50 keljaa. Luostarin yhteydessä toimii pieni museo.


title: Gouvernéton luostari

text: Vuonna 2011 luostarissa oli kuusi asukasta.


Jääkiekon D-sarjan maailmanmestaruuskilpailut 1996 pelattiin Liettuan Kaunasissa ja Elektrenaissa 25. - 31. maaliskuuta. Joukkueita oli mukana kahdeksan ja ne pelasivat kertaalleen jokainen jokaista vastaan.


title: Jääkiekon D-sarjan maailmanmestaruuskilpailut 1996

text: "+ luovutus"


text: "+ Luovutus"


title: Kaisarianín luostari

text:
Kaisarianín luostari () on ortodoksinen luostari, joka sijaitsee Ateenan itäpuolella Kaisarianín kaupungin alueella. Luostari on rakennettu Hymettos-vuoren pohjoisrinteelle.
Kaisarianín luostari on perustettu bysanttilaisella ajalla 1100-luvun lopulla tai 1200-luvun alussa, jolloin sen pääkirkko ("katholikon") on rakennettu. Kirkko on omistettu Neitsyt Marian temppeliin tuomiselle. Antiikin aikana sama paikka on ollut mahdollisesti omistettu Afroditeen kultille.


title: Kaisarianín luostari

text: Luostarin muihin rakennuksiin kuuluu muun muassa kylpyrakennus, joka oli osmanivallan aikana käytössä oliivinpuristamona. Lähellä luostaria on varhaiskristillisen basilikakirkon sekä 900-luvulla rakennetun kirkon rauniot. Luostarilla oli aiemmin suuri kirjasto, joka siirrettiin sittemmin Ateenan Akropoliille ja tuhoutui vuoden 1821 kansannousussa.


title: Kalamiótissan luostari

text: Panagía Kalamiótissan luostari () on ortodoksinen luostari Anáfin saarella Kreikassa.


title: Kalamiótissan luostari

text: Luostari sijaitsee Anáfin kaakkoisosassa ja se on rakennettu Kálamos-vuoren huipulle noin 480 metrin korkeuteen. Luostarissa olevan kirjoituksen mukaan se on rakennettu vuonna 1715. Kykladiseen tyyliin rakennettu luostari koostuu lähinnä pienestä valkoisesta kirkosta. Luostarilta on hyvät näkymät Egeanmerelle ja se on saarella suosittu vaelluskohde.


title: Kardiótissan luostari

text:
Kerán Kardiótissan luostari ( eli Μονή Παναγίας Κεράς, "Moní Panagías Kerás", myös "Kerán luostari", "Kardiótissan luostari") on ortodoksinen luostari Kreetan saarella Kreikassa. Se on omistettu Neitsyt Marialle ja sijaitsee Chersónisoksen kunnassa lähellä Kerán kylää, noin 50 kilometriä kaakkoon Iraklionista.
Luostarin tarkkaa perustamisaikaa ei tunneta. Se sijoittuu vuosien 961–1204 välille. Perustaminen ja luostarin nimi liittyy todennäköisesti alueella vaikuttaneeseen ihmeitätekeväksi uskottuun 800-luvulta peräisin olevaan Neitsyt Marian ("Kyría" > "Kerá") ikoniin. Kerrotaan, että ikoni vietiin ikonoklasmin aikana Konstantinopoliin, mutta palasi saarelle ihmeellisellä tavalla. Venetsialaisvallan aikana ikoni vietiin Roomaan ja se on nykyisin kaupungin Pyhän Alfonson kirkossa. Roomaan viety ikoni korvattiin toisella vastaavalla vuonna 1735. Myös sitä pidetään ihmeitätekevänä. Luostarin nimi on siirtynyt läheisille Kerán ja Áno Kerán kylille.


title: Kardiótissan luostari

text: Turkkilaiset tuhosivat luostarin vuonna 1822, mutta se korjattiin pian. Luostari tuhottiin uudestaan vuonna 1842. Kreetan kansannousun aikana 1866–1867 luostari toimi yhtenä kansannousun tukikohdista suojaisan sijaintinsa ansiosta. Vuonna 2011 luostarissa oli 26 asukasta.


title: Kardiótissan luostari

text: Luostarin pääkirkko ("katholikon") on omistettu Neitsyt Marian syntymälle. Kirkko on muodostunut neljässä vaiheessa lisäämällä alkuperäiseen kirkkoon lisää huoneita ja pienempi kappeli. Kirkon seinämaalaukset ovat 1300-luvulta. Luostari on hallinnoltaan stauropegiaalinen.


title: Prévelin luostari

text:
Prévelin luostari () on ortodoksinen luostari Kreetan saarella Kreikassa. Se sijaitsee saaren eteläosassa Ágios Vasíleioksen kunnassa lähellä Giannioún kylää, noin 37 kilometriä etelään Réthymnosta.
Prévelin luostari koostuu oikeastaan kahdesta erillisestä luostarista, jotka ovat Giannioún eteläpuolella lähempänä merenrantaa sijaitseva Taempi (tai Ylempi) Prévelin luostari ("Píso Moní Préveli"), joka on omistettu Johannes Teologille, sekä kylän itäpuolella sijaitseva Alempi Prévelin luostari ("Káto Moní Préveli"), joka on omistettu Johannes Kastajalle. Luostarien etäisyys toisistaan on noin 1,7 kilometriä. Taempi luostari on rakennettu Prévelin rotkoa reunustaville kallioille.


title: Prévelin luostari

text: Alempi luostari on perustettu 900-luvulla tai 1000-luvun alussa ja taempi luostari 1500-luvulla. Osmanit tuhosivat alemman luostarin vallattuaan Kreetan vuonna 1649. Myöhemmin se rakennettiin uudestaan. Luostarin nimen kerrotaan tulevan Prévelin suvusta, joka edesauttoi jälleenrakennusta 1700-luvulla. Luostari oli merkittävässä osassa kreetalaisten kansannousussa turkkilaisia vastaan. Se toimi osmanivallan aikana myös merkittävänä kreikkalaisen kulttuurin ja koulutuksen keskuksena. Osmanit tuhosivat alemman luostarin uudestaan vuonna 1867, mutta taempi luostari säästyi. Kreetan taistelun aikana luostari tarjosi apuaan liittoutuneille ja toimi liittoutuneiden joukkojen piilopaikkana näiden paetessa saarelta.


title: Prévelin luostari

text: Nykyisin ainoastaan taempi luostari on asuttu ja siellä oli vuonna 2011 kaksi asukasta. Hallinnoltaan luostari on stauropegiaalinen. Luostarissa on museo, jossa on suuri määrä ikoneita 1500–1900-luvuilta sekä muuta kirkollista esineistöä.


title: Satu Taavitsainen

text: Satu Johanna Taavitsainen (s. 6. tammikuuta 1977 Mikkelin maalaiskunta) on mikkeliläinen poliitikko ja kansanedustaja. Hänet valittiin SDP:n edustajaksi Kaakkois-Suomen vaalipiiristä 5416 äänellä vuoden 2015 eduskuntavaaleissa. Hän on myös Mikkelin kaupunginvaltuuston puheenjohtaja.


title: Satu Taavitsainen

text: Satu Taavitsaisen puoliso on Aki Taavitsainen, joka on tähtitieteen harrastajien yhdistyksen Mikkelin Ursan puheenjohtaja.


title: Profeetta Elian luostari

text: Profeetta Elian luostari () on ortodoksinen luostari Thíran saarella Santorínilla Kreikassa. Se sijaitsee saaren kaakkoisosassa Profítis Ilías -vuorella 567 metrin korkeudessa. Sen lähin kylä on Pýrgos.


title: Profeetta Elian luostari

text: Luostari on perustettu vuonna 1711. Se on omistettu profeetta Elialle. Hallinnoltaan luostari on stauropegiaalinen. Luostari oli aiemmin vauras ja sillä oli muun muassa oma laiva kaupankäyntiä varten. 1800-luvulla luostari oli merkittävä paikallinen kulttuurikeskus ja siellä toimi vuosina 1806–1845 koulu, joka opetti kreikan kieltä ja kirjallisuutta. Vuonna 2011 luostarissa oli 19 asukasta.


title: Profeetta Elian luostari

text: Luostarissa on kaksi museota, kirkollinen museo ja kansanperinnemuseo. Museoiden kokoelmiin kuuluu muun muassa ikoneita ja muita uskonnollisia esineitä, kirjoja ja kansanperinneaineistoa. Luostarissa on useita pyhäinjäännöksiä. Siellä säilytetään myös muun muassa Konstantinopolin patriarkka Gregorios V:n mitraa.


title: Jari Ronkainen

text: Jari Pekka Ronkainen (s. 28. toukokuuta 1972) on hollolalainen perussuomalaisten kansanedustaja vuodesta 2015. Hollolan kunnanvaltuuston jäsen hän ollut vuodesta 2009 ja vuodesta 2015 Yleisradion hallintoneuvoston jäsen.


title: Jari Ronkainen

text: Ronkainen on ammatiltaan kirvesmies. Vuosina 2005–2014 hän toimi myös rakennusalan yrittäjänä. Hänen avopuolisonsa on entinen kansanedustaja Johanna Jurva.


title: Jari Ronkainen

text: Ronkainen valittiin Hollolan kaupunginvaltuustoon vuoden 2008 kunnallisvaaleissa, joissa hän sai 259 ääntä. Hän uusi valtuustopaikkansa vaaleissa 2012, jolloin hän sai 532 ääntä. Ronkainen valittiin kolmannelle valtuustokaudelle 334 äänellä kuntavaaleissa 2017.


title: Jari Ronkainen

text: Eduskuntavaaleissa 2011 Ronkainen oli ehdolla Hämeen vaalipiiristä, mutta ei tullut 4 362 äänellä valituksi. Kansanedustajan paikka irtosi toisella yrittämällä vaaleissa 2015, jolloin Ronkainen sai 4 442 ääntä.


title: Pertti Hakanen

text: Pertti Arvo Konrad Hakanen (s. 8. huhtikuuta 1969 Tyrvää) on pirkanmaalainen poliitikko ja kansanedustaja. Hänet valittiin Keskustan edustajaksi Pirkanmaan vaalipiiristä 4709 äänellä vuoden 2015 eduskuntavaaleissa. Hakanen on MTK:n johtokunnan ja Keskustan puoluehallituksen jäsen. Hän toimii myös Karjalan Liiton puheenjohtajana.


title: Pertti Hakanen

text: Hakanen viljelee sukutilaansa, jossa kasvatetaan sikoja ja kasveja. Maatalousyrittäjänä toimiminen on vienyt Hakasen talousvaikeuksiin.


title: Gump ja kumppani

text: Gump ja kumppani ("Gump and Co.") on yhdysvaltalaisen Winston Groomin vuonna 1995 julkaistu romaani. Tyylisuunnaltaan lähinnä poliittista satiiria edustava teos on jatko-osa vuonna 1986 ilmestyneelle kirjalle "Forrest Gump". "Gump ja kumppani" ilmestyi suomeksi vuonna 1996. Käännöksen on tehnyt Erkki Jukarainen.


title: Gump ja kumppani

text: Forrest Gump päätyy, useimmiten täysin tahtomattomasti, erilaisten hyvin hämmentävien asioiden ääreen sekä arvaamattomilta tuntuviin ja hyvin haastaviin tilanteisiin. Osin luottavaisuutensa vuoksi (Forrest ei nimittäin tahdo uskoa mitään pahaa kanssaihmisistä) hän on usein sivustakatsojana kiusallisissa tilanteissa. Tällaisia tilanteita aiheutuu, kun Forrest joutuu mukaan 1980-luvun skandaaleihin ja muihin maailmanpolitiikan merkittäviin tapahtumiin, kuten Berliinin muurin murtuminen ja Iran-Contra-skandaali.


title: Hulli

text: Hulli on islantilaisen Hugleikur Dagssonin luoma animaatiosarja. Sarja sisältää runsaasti mustaa huumoria, ja sitä ei sisältönsä vuoksi suositellakaan alle 12-vuotiaille. Eräs Dagssonin työkaveri sanoikin pari jaksoa nähtyään: "Tämähän on kuin South Park potenssiin kolme!" Sarjasta on tehty 1. tuotantokausi ja sitä esittää Suomessa Yleisradion kanava Yle TV2. Sarjan päähenkilö on entinen sarjakuvapiirtäjä, joka muistuttaa paljon Dagssonia itsessään.


title: Tampereen keskuspaloasema

text: Tampereen keskuspaloasema sijaitsee osoitteessa Satakunnankatu 16 Jussinkylän kaupunginosassa Tammerkosken itärannalla. Jugendtyylisen vuonna 1908 valmistuneen paloasemarakennuksen on suunnitellut arkkitehti Wivi Lönn.


title: Tampereen keskuspaloasema

text: Tampereelle perustettiin vakinainen palokunta 5.7.1898, vapaaehtoinen palokunta kaupunkiin oli perustettu jo 1873. Vakinainen palokunta toimi aluksi tilapäisissä tiloissa kauppias Axel Sirenin talossa Puutarhakatu 6:ssa mutta jo 1900-luvun alussa alettiin suunnitella uuden paloaseman rakentamista. Rakennukselle saatiin 1903 tontti Satakunnankadun varrelta ja vuonna 1905 järjestettiin paloaseman suunnittelukilpailu jonka voitti helmikuussa 1906 arkkitehti Wivi Lönn. Paloaseman suunnittelussa lienee käytetty esimerkkinä Malmön paloasemaa.


title: Tampereen keskuspaloasema

text: Asema suunniteltiin alun perin hevosvetoiselle kalustolle ja hevosten tallit ja kalustohalli sijoitettiin aseman kaarevaan keskiosaan. Aseman toiminnalliseen suunnitteluun antoi panoksensa myös Tampereen palomestarina toiminut arkkitehti Berndt Blom. Paloaseman rakennustyöt aloitettiin huhtikuussa 1907 ja rakennus otettiin käyttöön 30. syyskuuta 1908. Rakennuksen valmistuminen viivästyi neljä kuukautta rakennustyömaalla jouluaattona 1907 syttyneen tulipalon vuoksi. Rakennus muurattiin tiilistä mutta siinä käytettiin myös rautabetonirakenteita. Julkisivut verhoiltiin graniitilla. Paloasemaan kuului myös palotorni.


title: Tampereen keskuspaloasema

text: Paloasemalla tehtiin 1920-luvulla Tampereen kaupunginarkkitehti Bertel Strömmerin suunnitelmien mukaiset muutostyöt kun autot korvasivat hevosvetoisen kaluston. Tässä yhteydessä myös rakennuksen kaarevaa keskiosaa korotettiin yhdellä kerroksella johon tuli miehistötiloja. Vuonna 1982 paloasemalle valmistui punatiilinen lisärakennus Palokunnankadun puolelle ja sen jälkeen paloaseman vanha osa peruskorjattiin 1983–1986.


title: Mike Glumac

text: Michael Glumac (s. 5. huhtikuuta 1980 Niagara Falls, Ontario, Kanada) on kroatialais-kanadalainen jääkiekkoilija, joka pelasi kaudella 2016–2017 KHL-joukkue Medveščak Zagrebissa. Hän toimii joukkueen kapteenina. Glumac on pelipaikaltaan oikea laitahyökkääjä ja laukoo oikealta.


title: Mike Glumac

text: Glumac pelasi kauden 1996–1997 OPJHL-junioriliigaa St. Michael’s Buzzersissa, jonka jälkeen Toronto St. Michael’s Majors varasi hänet 199. pelaajana OHL:n varaustilaisuudessa. Glumac ei kuitenkaan koskaan siirtynyt liigaan, vaan hän kävi yhden OPJHL-joukkue Newmarket Hurricanesissa viettämänsä kauden jälkeen vuodet 1998–2002 Miamin yliopistoa Ohiossa. Viimeisellä yliopistokaudellaan 2001–2002 Glumac oli joukkueensa paras maalintekijä 15 osumallaan.


title: Mike Glumac

text: Elokuussa 2002 hän teki vapaana agenttina sopimuksen ECHL-joukkue Pee Dee Priden kanssa. Glumac oli kaudella 2002–2003 joukkueen paras maalintekijä ja kolmanneksi paras pistemies tehoilla 37+32=69. Hän jakoi liigan maalipörssin kymmenennen sijan Louisiana IceGatorsin Bobby Brownin ja Columbia Infernon Ryan Stringerin kanssa. Glumac voitti koko ECHL:n tehotilaston lukemalla +37 ja palkittiin Reebok Hockey Plus Performer Awardilla. Hänet valittiin myös liigan tulokkaiden tähdistökentälliseen. Glumac pelasi kauden aikana myös kaksi ottelua AHL-joukkue Cleveland Baronsissa.


title: Mike Glumac

text: Lokakuussa 2003 Glumac teki sopimuksen AHL-joukkue Worcester IceCatsin kanssa. Hänen tulokaskautensa 2003–2004 toi liigassa 80 runkosarjaottelussa tehot 28+24=52 sekä kymmenessä playoff-ottelussa tehot 3+3=6. Glumac oli runkosarjassa IceCatsin paras pistemies ja maalintekijä ja hän voitti joukkueen sisäisen tehotilaston lukemalla +14. Kevään 2004 pudotuspeleissä Glumac jakoi IceCatsin sisäisen pistepörssin voiton Peter Sejnan kanssa. Kesäkuussa 2004 Glumac teki sopimuksen St. Louis Bluesin kanssa. Hän pelasi kauden 2004–2005 kokonaan kuitenkin farmijoukkue IceCatsissa osaksi vuoksi. Elokuussa 2005 Glumac teki vuoden mittaisen jatkosopimuksen Bluesin kanssa.


title: Mike Glumac

text: Kauden 2005–2006 Glumac pelasi suurimmaksi osaksi AHL-joukkue Peoria Rivermenissa, jonka paras maalintekijä ja toiseksi paras pistemies hän oli tehoilla 25+32=57. Glumac voitti myös joukkueen sisäisen tehotilaston lukemalla +18. Hän debytoi kauden aikana myös NHL:ssä, jossa Glumac otti paikkansa koko loppukevääksi ja pelasi 33 runkosarjaottelua tehopistein 7+5=12. Hän pelasi ensimmäisen NHL-ottelunsa 30. tammikuuta 2006 Calgary Flamesia vastaan. Glumac sai ottelussa jääaikaa 13.15 minuuttia ja hän keräsi myös yhden syöttöpisteen Jay McClementin tekemään maaliin. NHL-uransa avausmaalin Glumac teki neljännessä ottelussaan 4. helmikuuta 2006 Dallas Starsia vastaan. Kaudella 2006–2007 hän pelasi kolme ja kaudella 2007–2008 neljä NHL-ottelua. Heinäkuussa 2008 Glumac teki vapaana agenttina vuoden mittaisen ja kaksisuuntaisen sopimuksen Montréal Canadiensin kanssa. Hän pelasi seuran organisaatiossa kaksi kautta, mutta Glumacin molemmat kaudet etenivät kuitenkin kokonaan farmijoukkue Hamilton Bulldogsissa. Kaudella 2008–2009 hän oli joukkueen paras maalintekijä 33 osumallaan, joilla Glumac sijoittui AHL:n maalipörssissä kuudenneksi. Kaudella 2009–2010 hän oli 20 osumallaan Bulldogsin kolmanneksi paras maalintekijä. Kevään 2010 pudotuspeleissä Glumac oli joukkueen paras maalintekijä 11 osumallaan.


title: Mike Glumac

text: Kesällä 2010 Glumac siirtyi try-outille Saksan DEL-liigan Kassel Huskiesiin. Hän jäi kuitenkin ilman sopimusta ja siirtyi syyskuussa try-outille samassa liigassa pelaavaan Straubing Tigersiin. Glumac jäi sielläkin ilman jatkosopimusta ja siirtyi saman kuun lopulla jo kolmanteen DEL-seuraan, Adler Mannheimiin. Hän sai joukkueeseen kauden 2010–2011 kattaneen sopimuksen lokakuussa. Glumac oli Mannheimin paras maalintekijä ja kolmanneksi paras pistemies tehoilla 17+8=25. Hän jatkoi joukkueessa myös kahdella seuraavalla kaudella. Kaudella 2011–2012 Glumac oli Mannheimin paras maalintekijä 22 osumallaan, joilla hän jakoi DEL:n maalipörssin seitsemännen sijan ERC Ingolstadtin Thomas Greilingerin ja Eisbären Berlinin Barry Tallacksonin kanssa. Kaudella 2012–2013 Glumac oli tehoilla 20+11=31 joukkueensa paras maalintekijä Yanick Lehoux'n kanssa sekä kolmanneksi paras pistemies. Hän edusti Mannheimia kauden aikana myös Spengler Cupissa.


title: Mike Glumac

text: Kaudeksi 2013–2014 Glumac siirtyi vuoden mittaisella sopimuksella KHL:n kroatialaiseen laajennusjoukkue Medveščak Zagrebiin. Huhtikuussa 2014 hän teki joukkueen kanssa kaksivuotisen jatkosopimuksen. Kauden 2014–2015 aikana Glumac edusti Medveščakia myös Spengler Cupissa. Hän hankki joukkueessa pelatessaan myös Kroatian kansalaisuuden. Glumac vahvisti myös seuran kakkosjoukkuetta Kroatian pääsarjassa. Hän oli pudotuspeleissä Medveščakin paras maalintekijä ja jakoi sisäisen pistepörssin voiton Andrew Murrayn kanssa tehoilla 10+1=11. Glumac voitti kauden päätteeksi Kroatian-mestaruuden. Kaudella 2015–2016 hän nousi Medveščakin kapteeniksi. Glumac voitti seuran kakkosjoukkueessa Kroatian-mestaruuden.


title: Mike Glumac

text: Glumac edusti Kroatiaa IB-divisioonan MM-kilpailuissa vuosina 2015 ja 2016, joista jälkimmäisen turnauksen maalipörssin voiton hän jakoi neljällä osumallaan Viron Robert Rooban kanssa. Glumac jakoi myös Kroatian sisäisen tehotilaston voiton David Brinen kanssa lukemalla +3. Vuoden 2014 turnauksessa hän toimi joukkueen apuvalmentajana ja voitti hopeaa.


title: Mike Glumac

text: Glumacin isoisovanhemmat ovat lähtöisin Serbiasta. Hänen isänsä Mike Glumac I pelasi jääkiekkoa, softballia ja curlingia ja hänet on valittu Niagara Falls Sports Hall of Fameen vuonna 1992.


title: Kari Kulmala

text: Kari Juhani Kulmala (s. 21. huhtikuuta 1965 Ylistaro) on rääkkyläläinen ylikonstaapeli ja kansanedustaja. Hänet valittiin perussuomalaisten edustajaksi Savo-Karjalan vaalipiiristä 5 188 äänellä vuoden 2015 eduskuntavaaleissa. Kulmala on Rääkkylän kunnan historian ensimmäinen kansanedustaja.


title: Kari Kulmala

text: Kulmala on vakaumukseltaan herännäinen.


title: Kari Kulmala

text: Kulmala valittiin Rääkkylän kunnanvaltuustoon vuoden 2008 kunnallisvaaleissa 109 äänellä ja uudelleen 165 äänellä vuoden 2012 vaaleissa. Kuntavaaleissa 2017 Kulmala valittiin kolmannelle valtuustokaudelle 141 äänellä.


title: Kari Kulmala

text: Vuoden 2011 eduskuntavaaleissa Kulmala sai 2 761 ääntä Pohjois-Karjalan vaalipiiristä jääden varasijalle. Vaaleissa 2015 hän oli ehdolla uudesta Savo-Karjalan vaalipiiristä ja tuli valituksi eduskuntaan 5 188 äänellä.


title: Kari Kulmala

text: 13. kesäkuuta 2017 Kulmala ilmoitti eroavansa perussuomalaisista puolueen puheenjohtajavaihdoksen takia. Hän kuuluu Uusi vaihtoehto -eduskuntaryhmään.


title: Matti Semi

text: Veli Matti Semi (s. 26. tammikuuta 1957 Varkaus) on varkautelainen kunnallispoliitikko ja kansanedustaja. Hänet valittiin vasemmistoliiton edustajaksi Savo-Karjalan vaalipiiristä 2 140 äänellä vuoden 2015 eduskuntavaaleissa. Hän keräsi kotikaupungistaan Varkaudesta äänistään peräti 1300, mikä oli 11,6 prosenttia kaikista kaupungissa annetuista äänistä. Hän on Varkauden kaupunginvaltuuston pitkäaikainen jäsen.


title: Matti Semi

text: Matti Semi on toiminut vasemmistoliiton eduskuntaryhmän toisena varapuheenjohtajana 2015–. Vuodesta 2015 Semi on ollut myös Yleisradion hallintoneuvoston jäsen.


title: Matti Semi

text: Semi on kilpaillut nyrkkeilyssä. Hän saavutti lajissa SM-pronssia 71 kg:n sarjassa vuosina 1978 ja 1979.


title: Worlds of DC

text: Worlds of DC (WoDC) on supersankarielokuvien sarja, jossa DC Comicsin sarjakuvien hahmot esiintyvät samassa yhteennivoutuneessa universumissa. Elokuvat jakavat yhteisiä juonielementtejä, tapahtumapaikkoja ja hahmoja. Elokuvien tekoon on osallistunut useita ohjaajia ja näyttelijöitä. Monet näyttelijöistä, kuten Henry Cavill, Ben Affleck, Gal Gadot, Ezra Miller, Jason Momoa ja Ray Fisher, esiintyvät useammassa elokuvassa. Tähän mennessä Warner Bros. sekä DC Films ovat julkaisseet kolme elokuvaa, ja useita on tuotannon eri vaiheissa tai suunnitteilla. "Batman v Superman: Dawn of Justicen" julkaisun jälkeen DC Comicsin luova johtaja Geoff Johns sekä Warner Brosin varapuheenjohtaja Jon Berg valittiin toimimaan WoDC:n tuottajina. Tammikuussa 2018 Walter Hamada nimitettiin DC Filmsin puheenjohtajaksi ja Bergin tilalle toiseksi tuottajista.


title: Worlds of DC

text: Sarjan ensimmäinen elokuva on vuonna 2013 ensi-iltansa saanut "Man of Steel", Teräsmies-elokuvasarjan uudelleenkäynnistys, ja sen jälkeen ovat ilmestyneet "" (2016), "Suicide Squad" (2016), "Wonder Woman" (2017), "Justice League" (2017) ja "Aquaman" (2018). Tulevia elokuvia ovat "Shazam!" (2019), "Birds of Prey (and the Fantabulous Emancipation of One Harley Quinn)" (2020), "Wonder Woman 1984" (2020), "The Batman" (2021) ja "The Suicide Squad" (2021). Lisäksi on julkistettu useita muita projekteja, kuten "The Flash", "Green Lantern Corps", "Black Adam" ja "Cyborg".


title: Worlds of DC

text: Fanit ja media kutsuivat elokuvasarjaa tavallisesti nimellä "DC Cinematic Universe". Marraskuussa 2014 Newsarama viittasi sarjaan nimellä "DC Cinematic Multiverse", kun taas DC Comicsin verkkosivut epävirallisesti viittasivat siihen nimellä "DC Cinematic Universe" joulukuussa 2014. Heinäkuussa 2015 San Diego Comic-Con Internationalia koskevassa verkkojulkaisussa, Entertainment Weekly viittasi elokuviin nimellä "DC Extended Universe". "Entertainment Weekly" ei kuitenkaan käyttänyt nimitystä paperilehdessään, kun 10 seuraavien viiden vuoden aikana julkaistavaa elokuvaa julkistettiin lokakuussa 2014. Heinäkuun 2015 lopussa julkaistussa "Empire"-lehden syyskuun numerossa elokuvasarjaa kutsuttiin nimellä "DC Extended Universe". Siinä missä Marvel Cinematic Universeen kuuluu myös televisiosarjoja, DC Extended Universe oli yksinomaan elokuville suunnattu jaettu universumi. Useilla DC-sarjakuviin perustuvilla televisiosarjoilla on oma jatkumonsa nimeltä Arrowverse.


title: Worlds of DC

text: Ensimmäinen yritys luoda elokuvauniversumi DC-sarjakuvista tapahtui vuodelle 1998 suunnitellun elokuvan "Superman Lives" kautta. Kevin Smith oli luonut elokuvaan käsikirjoituksen, ja Tim Burtonin oli tarkoitus ohjata se. Nicolas Cage oli valittu näyttelemään Teräsmiestä. Käsikirjoituksessa Brainiac lähettää Tuomiopäivän peittämään auringonvalon tehdäkseen Teräsmiehestä voimattoman, ja tappamaan tämän. Brainiac liittoutuu Lex Luthorin kanssa, mutta kryptonilainen robotti Eradicator elvyttää Teräsmiehen. Brainiac havittelee Eradicatoria ja sen teknologiaa haltuunsa. Voimattomana, elvytetty Teräsmies peittää itsensä Eradicatorista muodostetulla haarniskalla voimiensa paluuseen asti ja kukistaa Brainiacin. Michael Keatonin oli alun perin tarkoitus palata rooliinsa Batmaniksi Burtonin Batman-elokuvista yrityksenä luoda jaettu universumi. Elokuva peruutettiin myöhemmin.


title: Worlds of DC

text: Akiva Goldsmanin käsikirjoittamassa, mutta tuottamatta jäännessä "Batman vs. Superman" -elokuvassa Bruce Wayne palasi eläkkeeltä viiden vuoden jälkeen Batmaniksi ja joutui taisteluun Teräsmiestä vastaan. Christian Bale, jota harkittiin pääosaan Darren Aronofskyin "" -elokuvasovitukseen, sai samanaikaisesti pyynnön Teräsmiehen rooliin. Wolfgang Petersen, joka oli kiinnitetty ohjaajaksi, vahvisti haastattelussa vuonna 2010, että ainut toinen Teräsmiehen rooliin harkittu näyttelijä oli Josh Hartnett. Warner Bros. lakkautti elokuvan tuotannon keskittyäkseen erillisiin Teräsmies- ja Batman-projekteihin, kun J. J. Abrams oli toimittanut käsikirjoituksen elokuvalle nimeltä "Superman: Flyby". Christopher Nolan valitsi myöhemmin Balen Batmanin rooliin elokuvassa "Batman Begins".


title: Worlds of DC

text: Helmikuussa 2007 Warner Bros. ilmoitti palkanneensa avioparin Michele ja Kieran Mulroneyn tekemään käsikirjoituksen Oikeuden Puolustajat -elokuvalle. Samoihin aikoihin ilmoitettiin, että pitkään suunnitteilla ollut Joss Whedonin "Wonder Woman" -elokuva oli peruttu, kuten myös David S. Goyerin ohjaama ja käsikirjoittama "The Flash" -elokuva. Michele and Kiernan Mulroney toimittivat kesäkuussa 2007 Warner Brothersille käsikirjoituksen elokuvalle "Justice League: Mortal" ja saivat siitä niin positiivistä palautetta, että studio päätti oitis nopeuttaa tuotantoa aloittaakseen kuvaukset jo ennen käsikirjoittajien lakkoa 2007–2008. Studio oli vähemmän halukas suunnittelemaan jatko-osaa elokuvalle "Superman Returns", koska sen tuotto oli jäänyt alhaiseksi. Brandon Routhia ei pyydetty palaamaan Teräsmiehen rooliinsa "Justice League: Mortaliin", eikä Christian Balea Batmanin rooliin. Warner Bros. suunnitteli, että "Justice League: Mortal" olisi alku uudelle elokuvasarjalle, johon kuuluisi useita jatko-osia ja spin-offeja.


title: Worlds of DC

text: 1. tammikuuta 2014 Warner Bros. paljasti aikoneensa luoda uuden elokuvauniversumin alkaen vuoden 2011 "Green Lantern" -elokuvasta. "Green Lanternin " käsikirjoittajat Michael Green ja Marc Guggenheim olivat tehneet vuonna 2011 käsikirjoituksen "The Flash" -elokuvaan, jossa lopputekstien jälkeisessä kohtauksessa Ryan Reynoldsin esittämä Hal Jordan tapaa Salaman. Elokuva kuitenkin peruutettiin "Green Lanternin" alhaisten lipputulojen ja huonon kritiikin vuoksi.


title: Worlds of DC

text: Koska "Green Lantern" ei menestynyt tarpeeksi hyvin, Teräsmies-elokuville alettiin tuottaa uudelleenkäynnistystä, mikä johti vuonna 2013 ilmestyneeseen elokuvaan "Man of Steel". Suunnitelmana oli, että elokuva sisältäisi useita viittauksia muihin DC-universumin hahmoihin, jolloin elokuva voisi menetyessään aloittaa jaetun universumin muiden DC Comicsin sarjakuvahahmojen kera, samoin kuin Marvel Cinematic Universessa. 10. kesäkuuta 2013, ilmoitettiin, että ohjaaja Zack Snyder sekä käsikirjoittaja David S. Goyer palaavat molemmat tekemään "Man of Steelille" jatko-osan. Goyer oli aiemmin tehnyt sopimuksen kolmesta elokuvasta, joihin kuuluvat "Man of Steel", "" ja "Justice League". 20. heinäkuuta 2013 Zack Snyder vahvisti San Diego Comic-Con Internationalissa, että "Man of Steelin" jatko-osassa vuonna 2016 Teräsmies ja Batman tapaisivat toisensa ensi kertaa elokuvassa.


title: Worlds of DC

text: Lokakuussa 2014 Geoff Johns selitti DC:n lähestymistavan eroa Marvel Studiosin omasta elokuvauniversumista: "Näemme sen multiversumina. Meillä on televisiouniversumimme ja elokuvauniversumimme, mutta ne ovat molemmat olemassa rinnakkain. Luovuuden kannalta meille on kyse siitä, että annamme kaikkien tehdä parhaan mahdollisen tuotteen, kertoa parhaan tarinan, tehdä parhaimman maailman. Jokaisella on näkemys, ja haluatte todella, että ne saavat loistaa... Lähestymistapa on vain erilainen." Kesäkuussa 2015 Greg Silverman täsmensi DC:n lähestymistapaa elokuvauniversumiinsa: "Meillä on mahtava strategia DC:n elokuville, jolla viemme nämä rakastetut hahmot mestarillisten elokuvantekijöiden käsiin, ja varmistamme, että he kaikki koordinoivat keskenään. Huomaatte eron, kun näette "Batman v Supermanin", "Suicide Squadin", "Justice Leaguen" ja kaikki muut elokuvat, joita työstämme." Lisäksi Silverman selitti DC:n toimintatapaa palkata useita käsikirjoittajia tuleviin projekteihin: "Jokainen projekti on erilainen. Joissain projekteissa meillä on useita käsikirjoittajia työskentelemässä yhdessä. Joissain tapauksissa laitoimme yhteen käsikirjoittajia, jotka eivät ole koskaan työskennelleet yhdessä. Ja joskus oli vain yksi käsikirjoittaja, jolla oli oikea mielipide."


title: Worlds of DC

text: Toukokuussa 2016 ilmoitettiin, että Warner Bros. oli laajasti uudistamassa elokuvauniversumin tuotanto-osastoa. Siinä missä Marvel Cinematic Universe toimii myös elokuvastudiona, Kevin Feigen toimiessa sekä johtajana että luovana johtajana, DC Extended Universen tuotantoa varten muodostettu osasto DC Films ei ollut luonnoltaan täysin seremoniallinen. Ennen toukokuuta 2016, Warner Brosilla ei ollut yksittäistä henkilöä tai ryhmää vastaamassa DC Extended Universen luovasta hallinnasta, Zack Snyderin toimiessa kyseisessä asemassa vain epävirallisesti, mitä kritisoitiin paljon. "Batman v Supermanin" saaman kritiikin jälkeen, Warner Bros. perusti DC Filmsin toukokuuta 2016, Geoff Johnsin sekä Warner Brosin varapuheenjohtaja Jon Bergin toimiessa sen johtajina. DC-elokuvien tuotantoyksikkö sekä valvoo tuotantoa että muodostaa DC Extended Universelle yhtenäisen luovan suunnan. Johns ja Berg toimivat myös tulevien elokuvien tuottajina. Mutta toisin kuin Marvel Studios, DC Films ei ole täysin autonominen, sillä Johns raportoi DC:n puheenjohtaja Diane Nelsonille ja Jon Berg Warner Brosin luovan kehityksen johtajalle Greg Silvermanille. Myöhemmin toukokuussa 2016, julkistettiin, että osana DC Filmsin muodostamista, Charles Roven ei toimisi enää Warner Brosin DC-sarjakuviin perustuvien elokuvien tuottajana, jona hän oli toiminut jo vuoden 2005 elokuvasta "Batman Begins" asti, mutta siirtyisi hallinnollisen vastaavan tuottajan rooliin.


title: Worlds of DC

text: Tammikuussa 2018 Walter Hamada nimitettiin DC Filmsin puheenjohtajaksi Bergin tilalle toiseksi elokuvauniversumin tuottajista. Heinäkuussa 2018 elokuvauniversumin viralliseksi nimeksi julkistettiin "Worlds of DC".


title: Worlds of DC

text: Clark Kent / Kal-El saapui Maahan vuosia sitten Krypton-planeetalta ja yrittää selvittää, miksi hänet lähetettiin Maahan. Adoptiovanhempiensa Jonathan ja Martha Kentin kasvattamana Kentin on omaksuttava "Teräsmiehen" henkilöllisyys ja opittava käyttämään kykyjään joko rauhan ylläpitämiseen tai maailman valloittamiseen.


title: Worlds of DC

text: "Yön ritarin paluun" tarinakeskustelujen aikana vuonna 2010 David S. Goyer kertoi Christopher Nolanille ideastaan esitellä Terämies modernissa muodossa. Vaikuttuneena Goyerin ideasta Nolan esitteli sen studiolle, joka palkkasi Nolanin tuottajaksi ja Goyerin käsikirjoittajaksi "Yön ritarin" taloudellisen ja arvostelumenestyksen vuoksi. Zack Snyder palkattiin elokuvan ohjaajaksi lokakuussa 2010. Tammikuussa 2011 Henry Cavill valittiin näyttelemään Teräsmiestä. Elokuvan muista näyttelijöistä Amy Adams näyttelee Lois Lanea, Michael Shannon elokuvan roistoa kenraali Zodia, Diane Lane Martha Kentiä, Kevin Costner Jonathan Kentiä, Russell Crowe Jor-Eliä, ja Laurence Fishburne Perry Whitea. Kuvaukset alkoivat 1. elokuuta 2011. Elokuva sai ensiesityksensä New Yorkin Alice Tully Hallissa 10. kesäkuuta 2013, ja ilmestyi elokuvateattereihin 14. kesäkuuta 2013.


title: Worlds of DC

text: Gotham Cityn oma omankädenoikeuden edustaja Batman matkustaa Metropolikseen kohtaamaan Teräsmiehen, peläten mitä tämä voisi halutessaan saada aikaan. Batmanin ja Teräsmiehen ottaessa yhteen, nousee uusi uhka, joka asettaa ihmiskunnan suurempaan vaaraan kuin koskaan.